Microsoft Mengurangkan Jumlah Storan Percuma OneDrive

Ada berita kurang baik bagi mereka yang menggunakan OneDrive sebagai sistem storan data cloud utama, baru-baru ini Microsoft sudah mengambil langkah untuk mengurangkan jumlah storan percuma dari 15GB kepada 5GB.

Sebelum ini anda boleh menggunakan ruangan 15GB tanpa membayar apa-apa yuran servis dan servis tersebut hadir bersama ruangan bonus untuk anda muat naik fail gambar daripada peranti mudah alih, namun tidak lama lagi ciri-ciri tersebut bakal ditarik Microsoft.

Menurut Microsoft, fasa pertukaran sistem storan tersebut akan berkuat kuasa bermula 27 Julai 2016. Namun bagi mereka yang masih ingin menggunakan ruagan OneDrive yang lebih besar, anda boleh membuat bayaran bulanan sebanyak USD 1.99 (RM 7.78).


HUAWEI MateBook D 15 Habis Terjual Pada Hari Pertama Jualan!

Memang hebat dan terbaik! HUAWEI MateBook D 15 dikatakan telah habis terjual pada hari pertama jualan rasminya. Roadshow ini berlangsung di empat lokasi berbeza di seluruh Malaysia – termasuk IOI City Mall, Sunway Pyramid, Queensbay Mall, dan Imago Mall. Roadshow ini juga ternyata berjaya menarik perhatian ramai peminat setia HUAWRI yang dilihat beratur panjang.

Bahkan, terdapat juga pengunjung yang beratur seawal 6 pagi! Ia jelas menunjukkan bahawa HUAWEI kini berjaya mencapai skala terbaik dalam mencipta suatu rekod baharu. Pada roadshow jualan tersebut, setiap pelanggan yang membeli HUAWEI MateBook D 15 membawa pulang hadiah menarik bernilai sehingga RM1,287 – termasuk Microsoft 365, Bluetooth mouse dan FreeBuds 3. Menarik bukan?

Ditawarkan pada harga RM2,499, HUAWEI MateBook D 15 didatangkan dalam warna Mystic Silver bersama sejumlah spesfikasi menarik seperti 8GB RAM, 256GB SSD dan 1TB HDD. Ia juga menyertakan 3 port USB (1x USB 3.0 & 2x USB 2.0), 3.5mm headset jack dan port HDMI. Untuk tempahan stok masa akan datang, korang boleh membuat pra – pesanan menerusi HUAWEI Experience stores atau HUAWEI Online Store.


Digi dan Huawei Malaysia Anjur Bengkel Fotografi Untuk Pelanggannya

Digi Telecommunications Sdn Bhd baru-baru ini telah berkolaborasi dengan Huawei Malaysia dalam menganjurkan bengkel fotografi yang diselia oleh jurugambar profesional Leica yang telah diperakui iaitu Nic Chung. Bengkel ini telah diadakan eksklusif untuk pelanggan Digi yang membeli telefon pintar Huawei P9 melalui pelan pascabayar Digi.

Bengkel selama tiga jam yang dihadiri oleh seramai 20 orang pemilik Huawei P9 ini telah memberi peluang kepada peserta dalam memperolehi kemahiran fotografi berdasarkan kepada tetapan peranti Huawei tersebut. Malah peserta yang hadir juga turut didedahkan dengan tips dan juga teknik sempurna untuk mengambil gambar potret dan juga gambar jalanan. Melalui bengkel itu juga, para peserta telah diajar untuk mengoptimumkan penggunaan Mod Profesional yang tersedia pada Huawei P9.

Menurut Cheng Weng Hong selaku Ketua Peruncitan dan Saluran Kawalan Digi, pada masa ini jelas dapat disaksikan perubahan dalam fotografi kontemporari yang mana memperlihatkan lebih ramai daripada individu yang menggunakan telefon pintar mereka untuk menangkap dan berkongsi detik-detik berharga. Disebabkan oleh itulah Digi dengan kerjasama Huawei Malaysia telah mengambil peluang ini untuk memberi peluang kepada pelanggannya untuk mempelajari teknik dan tip mengambil gambar yang optimum menggunakan telefon pintar mereka.


[Tertiris]: ASUS ROG Phone 2 Bakal Hadir Dengan Qualcomm Snapdragon 855+?

1 berita menarik bagi peminat ROG Phone apabila ia dikhabarkan akan dihadirkan dengan Qualcomm Snapdragon 855+ bagi peranti ROG Phone 2. Jika benar, peranti ini akan menjadi yang terawal menggunakan cip pemproses ini.

Qualcomm Snapdragon 855+ yang baru sahaja dilancarkan semalam pastinya memberikan prestasi yang terbaik khususnya dari aspek grafik yang mana ia dikatakan memberikan 15% lebih baik berbanding versi sebelum ini.

ROG Phone 2 bakal diperkenalkan pada minggu hadapan iaitu 23 Julai 2019. Selain daripada cip pemproses ini, beberapa maklumat tertiris telah dikenalpasti antaranya ialah ia bakal hadir dengan sokongan pengecasan pantas 30W dan paparan skrin 120Hz.

Jadi sama – sama kita nantikan kehadirkan peranti ini.


Apple Terima Terima Ugutan Bakal Didedahkan Maklumat Terkini Peranti Baharu?

Apple baru-baru ini telah diperas ugut gara-gara maklumat sulit mengenai produk baharu dari syarikat pengeluar Taiwan telah dicuri dan diugut akan didedahkan oleh ransomeware dikenali REvil.

Syarikat tersebut dikenali sebagai Quanta tidak mahu membayar wang tebusan tersebut dan menyebabkan Apple yang menerima ugutan tersebut.

Beberapa maklumat ynag telah dicuri tersebut adalah mengenai produk terbharu apple antaranya Apple Watch, Macbook dan sebagainya.

Buat masa ini Apple tidak memberi sebarang makluma balas kepada pemeras ugut tersebut.


Siri h.ear 2 Dari Sony Kini Tampil Lebih Kompak Dengan Pilihan Warna Baharu

Selain melancarkan fon kepala siri 1000X dan juga pemain muzik Walkman NW-Z300. Sony Malaysia turut mengambil kesempatan yang ada untuk memperkenalkan siri terbaru h.ear 2 yang kini tampil dengan rekaan yang lebih kompak untuk koleksi 2017 ini.

Di dalam majlis pelancaran itu, Sony telah mengumumkan kemunculan siri h.ear 2 yang merangkumi tiga model fon kepala tanpa wayar dan juga dua model fon kepala dengan wayar. Apa yang lebih menariknya, kesemua model dari siri h.ear 2 ini telah didatangkan dalam lima pilihan warna yang sama seperti siri Walkman NW-A40 yang telah dilancarkan sebelum ini iaitu Horizon Green, Twilight Red, Grayish Black, Pale Gold dan juga Moonlight Blue.

h.ear on 2 Wireless NC (WH-H900N)

h.ear on 2 Mini Wireless (WH-H800)

h.ear on 2 (MDR-H600A)

h.ear in 2 Wireless (WI-H700)

h.ear in 2 (IER-H500A)


Disney+ Hotstar Debut Siri Terbaharu “Loki”!!

Untuk meraikan siri terbarunya di Disney + Hotstar, Tom Hiddleston memberikan penggemar rangkuman 30 saat dari latar belakang MCU penuh Loki dalam satu ciri baru yang sangat informatif. Siri baru “Loki” Marvel Studios dilancarkan di Disney + Hotstar pada hari Rabu, 9 Jun.

“Loki” Marvel Studios menampilkan God of Mischief ketika dia melangkah keluar dari bayangan abangnya dalam siri baru yang berlangsung selepas peristiwa “Avengers: Endgame.” Tom Hiddleston kembali sebagai watak utama, disertai oleh Owen Wilson, Gugu Mbatha-Raw, Sophia Di Martino, Wunmi Mosaku dan Richard E. Grant. Kate Herron mengarahkan “Loki,” dan Michael Waldron adalah ketua penulis.

Twitter: @LokiOfficial, @DisneyPlusMY

Facebook: @LokiOfficial, @DisneyPlusHotStarMYInstagram: @OfficialLoki, @DisneyPlusHotStarMY


SKMM Berjaya Sekat 2195 Laman Sesawang Promosikan Perjudian!!

Suruhanjaya Komunikasi dan Multimedia Malaysia (SKMM) melaporkan bahawa sebanyak 2195 laman sesawang judi telah disekat bagi suku tahun pertama!!

Dalam pada itu, sebanyak 19765 nombor telefon telah disekat gara-gara mempromosikan judi melalui spam di SMS.

Dalam pada itu, SKMM turut melaksanakan kerjasama dengan Facebook, Twitter dan Youtube bagi membasmi perjudian secara atas talian!

Bagi mereka yang mengetahui mengenai kandungan yang mempromosikan perjudian secara talian, terus laporkan kepada SKMM!!


HONOR Kini Diterajui Oleh Shenzhen Zhixin New Information Technology

Ada berita mengejutkan semua peminat HONOR apabila HONOR kita sub brand bagi bagi HUAWEI bagi mereka telah mejual pegangan mereka bagi jenama tersebut kepada Shenzhen  Zhixin New Information Technology.

Peralihan ini ekoran daripada halangan perdangan dikenakan ke atas HUAWEI oleh Amerika Syarikat.

Namun jangan bimbang, kerana perkembangan peranti-peranti  di bawah jenama ini akan terus berkembang.


vivo Patenkan Peranti Baru Dengan 4 Kamera Utama Bersama Rekaan Unik + Paparan Berlubang

Semakin hari dirinya semakin galak nampaknya pengeluar telefon pintar berlumba – lumba mengeluarkan peranti dengan rekaan yang punya keunikan dan keistimewaan tersendiri. Terbaru, vivo juga tidak ketinggalan apabila muncul dengan paten baharu untuk peranti mereka – binaan 4 kamera utama dengan rekaan unik + paparan skrin berlubang.

Memetik khabar angin tersebar, vivo telah memfailkan reka bentuk tersebut di National Intellectual Property Office (CNIPA) sekitar 29 Mei lepas. Bagaimanapun, ia dikatakan telah diumumkan secara rasmi pada 7 Januari lalu dan butiran lain bakal menyusul. Jika diteliti, paten tersebut memperlihatkan peranti baru daripada vivo ini bakal menggunakan sokongan skrin berlubang pada paparan hadapan. Rekaan dagu pada peranti dilihat sedikit tebal.

Selain itu, terdapat persediaan bicu audio 3.5mm pada bahagian atas dan ia mungking menggunakan port USB-C (ditempatkan pada bahagian bawah). Pada masa sama, paten tersebut turut mendedahkan rekaan untuk panel belakang – di mana dibina dengan sokongan empat kamera utama bersama rekaan yang unik.

Pun begitu, pendedahan paten tidak bermakna sesebuah syarikat itu bakal menghasilkan rekaan berkenaan – ia memberi gambaran mereka kini sedang meneroka lebih inovasi terkini dan berusaha ke arahnya.


MWC 2019 Shanghai: Lenovo Dedah Telefon Pintar 5G Terbaharu, Dikenali Sebagai Lenovo Z6 5G Edition

MWC Shanghai 2019 yang sedang hangat berlangsung turut memperlihatkan beberapa syarikat memperkenalkan peranti terbaharu mereka. Lenovo juga tidak mahu ketinggalan apabila mendedahkan peranti terbaharu daripada mereka iaitu Lenovo Z6 Pro 5G Edition.

Peranti ini dikuasakan oleh octa-core Snapdragon 855 SoC bersama dengan Snapdragon X50 5G modem. Jadi peranti ini dilihat tampak akan memaparkan prestasi yang menakjubkan. Ia juga hadir dengan paparan skrin 6.39 inci full-HD+ AMOLED display dan disertakan dengan kapasiti bateri sebesar 4000mAh.

Lenovo masih tidak mendedahkan harga dan ketersediaan bagi peranti ini. Jadi sama-sama kita nantikan!!!


HONOR View20 Bakal Tiba Di Malaysia Pada Januari Depan!

HONOR V20 atau untuk pasaran global kelak adalah HONOR View20 baru sahaja diperkenalkan secara rasmi pada acara pelancaran yang berlangsung di China, semalam.

Pihak HONOR Malaysia memberikan kejutan berganda kepada peminat setianya apabila memaklumkan bahawa model tersebut bakal di bawa masuk ke pasaran tempatan pada Januari depan!

Pengumuman tersebut dibuat oleh pihak HONOR sendiri melalui laman Facebook rasmi mereka. Pun begitu, HONOR masih belum memaklumkan mengenai tarikh rasmi model tersebut tiba di Malaysia. Jadi, stay tuned bersama eRing okay?

_________________________________________________


Produk Lukisan Digital Huion Sokong Penghasilan Pemenang Anugerah Filem Animasi Pendek Terbaik Kelayakan-Oscar Palm Springs International Shortfest, Step into the River

PALM SPRINGS, California, 1 Julai 2021 /PRNewswire/ — Acara terbesar untuk filem pendek di Amerika Utara, acara kelayakan anugerah yang ditetapkan untuk Oscars, Baftas dan Goyas, Palm Springs International ShortFest 2021 mengumumkan pemenang-pemenang anugerah jurinya pada 28 Jun. Sebuah filem animasi pendek, Step into the River (China/Perancis), ditaja oleh Huion dan diarahkan oleh Weijia Ma, memenangi anugerah filem animasi pendek terbaik di festival tersebut. Susulan Festival Filem Antarabangsa Chicago Silver Hugo Award, ini merupakan satu lagi anugerah antarabangsa yang dimenangi oleh Step into the River.

Step into the River

Filem tersebut meneroka zaman khusus China dan menceritakan kisah dari perspektif kanak-kanak perempuan ketika itu. Dalam filem berdurasi 15 minit ini, puluhan ribu lukisan dihasilkan dan dipersembahkan yang bererti beban kerja yang sangat besar untuk juruanimasi. Bagi membantu pencipta menyiapkan kerja mereka dengan cara yang selesa dan cekap, Huion menawarkan beberapa peranti lukisannya yang paling berkuasa kepada pasukan animasi, antaranya Kamvas Pro 22(2019) yang memainkan peranan penting semasa proses penciptaan.

Kamvas Pro 22(2019) ialah paparan pen 21.5inci yang diperkenalkan oleh Huion pada tahun 2019. Dengan ruang kerja yang besar dan prestasi warna yang luar biasa, pengguna dapat mempersembahkan lukisan yang lebih terperinci dan semula jadi dengan mudah. Selain itu, skrin anti-silau, pengalaman melukis pen-atas-kertas, sokongan kecondongan dan tahap kepekaan tekanan yang tinggi diberikan bagi memudahkan kerja pencipta.

‘Butiran lukisan yang beraneka boleh dipelihara dan dipersembahkan secara autentik pada paparan pen ini,’ kata Jihua Zhu, salah satu pelukis latar belakang daripada pasukan tersebut, ‘kami mengimbas lukisan pastel untuk mengekalkan perincian imej yang beraneka. Pada skrin ini, dengan warna-warna terang, kami dapat terus menambah garisan bagi menjadikan imej lebih baik.’

Dengan bantuan daripada paparan pen Huion, pencipta filem animasi pendek ini seperti pelukis latar belakang dan juruanimasi bukan sahaja dapat menikmati peranti kerja yang selesa dan andal, tetapi juga dapat mengekspresikan idea mereka dengan cekap dan realistik, lalu menjadikan karya mereka lebih jelas dan menarik.

Sebagai pembekal profesional peranti input grafik, produk Huion telah diaplikasikan secara meluas dalam bidang-bidang seperti animasi CG, pembikinan filem digital, reka bentuk ID, reka bentuk seni bina dan sebagainya.

Untuk maklumat lanjut mengenai produk Huion, sila kunjungi www.huion.com.Untuk menonton kisah penciptaan di sebalik Step into the River, sila kunjungihttps://www.youtube.com/watch?v=pCboJ4MH56w

Keywords:  Art Computer/Electronics Consumer Electronics Entertainment Film & Motion Picture Awards

Source: PRNEWSWIRE


Redmi Menggoda Hasil Gambar Dari Smartphone Pertama Dengan Sokongan Lensa 64MP

Sejak kebelakangan ini, korang akan perasan pengeluar telefon pintar berlumba-lumba menghasilkan smartphone dengan lensa 64MP. Redmi juga dilihat tidak terkecuali apabila kini mula menggoda orang ramai dengan hasil foto dari lenda 64MP menerusi laman Weibo.

Memetik imej dikongsi, kualiti yang terhasil dilihat pada tahap terbaik dengan pendedahan tahap kejelasan yang padu bersama kemasan butiran yang teliti meskipun ia di zoom pada jarak yang sangat dekat. Pun begitu, tiada maklumat lanjut yang dikongsi dan Redmi dilihat masih berteka-teki mengenai peranti tersebut.

Terdahulu, CEO Realme juga pernah mengacah hasil foto dari lensa 64MP menerusi laman twitter rasminya. Untuk makluman, Realme dan Samsung juga merupakan antara jenama lain yang juga dikatakan sedang membangunkan smartphone dengan lensa 64MP.


Jam Pintar Weloop Hey 3S Dan XH3 Ini Berharga RM499 Dan RM399

Olike Malaysia yang terkenal membekalkan peralatan aksesori telefon pintar kali ini melancarkan jam pintar Weloop Hey 3S dan XH3 ke pasaran tempatan. Jam pintar berjenama Weloop ini dikatakan memiliki teknologi yang setanding dengan jenama-jenama besar yang lain. Olike yang bernaung di bawah syarikat gergasi Oppo akan membawa masuk kedua-dua model ini di stor induk mereka bermula 31 Ogos depan.

Dimulakan dengan model utama, Weloop Hey 3S hadir dengan kerangka badan logam bersegi yang ringan. Ia secara amnya sangat sesuai digunakan untuk aktiviti bersenam dan bersukan. Dilengkapi dengan sensor denyutan nadi, ia mampu membaca degupan jantung semasa anda berjalan kaki, berlari, mahupun menunggang basikal. Menerusi kerangka dengan sokongan kalis air ini ia boleh digunakan dalam kebanyakkan aktiviti air termasuk renang.

Dengan dua jam masa mengecas, bateri ini sudah cukup untuk membekalkan anda kuasa sehingga 30 hari. Tetapi jika menggunakan sistem GPS dan GLONASS waktu operasinya hanya menyokong sehingga 20 jam sahaja. Untuk itu, Weloop Hey 3S dijual pada harga mampu milik iaitu RM499.

Beralih ke model seterusnya, Weloop XH3 pula ditawarkan pada harga lebih rendah. Dengan tanda harga RM399, model ini tidak dilengkapi dengan sistem GPS. Walaupun begitu, ia masih lagi kelihatan premium kerana kerangka badan didatangkan dengan bahan berasaskan logam. Selain itu, ia juga memiliki ciri-ciri yang seakan sama seperti Hey 3S serta kedua-dua model ini menyokong sambungan sync ke peranti Android dan iOS.

Olike Malaysia menawarkan Hey 3S dan XH3 dengan jaminan 12 bulan bersama tukaran 1-ke-1 sekiranya berlaku sebarang kerosakan.


Reviu Eksklusif: Huawei Nova Plus, Siri Baharu Diperkenalkan

HARGA: RM 1,499

Jenama Huawei yang kini menerima sambutan yang sangat positif di pasaran telah mendorong pengeluar smartphone terbesar dari China ini untuk memperluaskan lagi portfolio smartphone keluarannya. Sebagaimana yang kita ketahui, siri ‘P’ merupakan barisan model yang menampilkan smartphone yang boleh dikategorikan dalam kelas high-end. Manakala siri ‘Mate’ pula sememangnya terkenal sebagai smartphone keluaran Huawei yang mempertaruhkan smartphone dengan paparan skrin lebih daripada 5.5 inci.

Kini yang terbaru, Huawei telah memperkenalkan siri terbarunya iaitu ‘Nova’ yang telah dikhususkan untuk smartphone kelas pertengahan keluaran mereka. Apa yang pasti, pengenalan siri terbaru ini sudah tentunya mampu menarik perhatian pengguna kerana ia mempertaruhkan kombinasi yang sangat menarik antara spesifikasi dan juga rekaannya. Ulasan kali ini kita akan melihat apakah yang Huawei tawarkan pada model Nova Plus.

OS & UI
• Android 6.0 Marshmallow
• EMUI 4.1

SLOT KAD SIM
• Dual SIM Dual Standby
• Slot SIM 1: nanoSIM
• Slot SIM 2: nanoSIM / microSD

PEMPROSES
• Qualcomm MSM8953 Snapdragon 625
• CPU: Octa Core ARM Cortex A53 2.0GHz
• GPU: Adreno 506 @ 650 MHz
• Teknologi Proses: 14nm LPP

DIMENSI
• Saiz: 151.8 x 75.7 x 7.3mm
• Berat: 160g

PAPARAN
• 5.5 inci IPS LCD
• 1080 x 1920 piksel / 401ppi

MEMORI
• ROM (eMMC 5.1): 32GB
• RAM (LPDDR3): 3GB
• microSD: sehingga 128GB

KAMERA UTAMA
• Resolusi: 16 Megapiksel
• Sensor Imej: Sony IMX298 Exmor RS
• Saiz Piksel: 12 μm
• Aperture: f/2.0
• Teknologi Penstabilan Imej: Optical Image Stabilization (OIS)
• Flash: Dual Real Tone LED Flash
• Fokus: Phase Detection Auto Focus (PDAF)

KAMERA DEPAN
• Resolusi: 8 Megapiksel
• Aperture: f/2.0

BATERI
• 3340mAh Lithium Polymer

SAMBUNGAN
• WiFi: 802.11 b/g/n
• Bluetooth: v4.1
• Port USB: USB Type-C
• USB OTG: √

SENSOR
• Hall Sensor, Fingerprint Sensor, Proximity Sensor, Ambient Light Sensor, Digital Compass, Gravity Sensor

** Adapter pengecas 5V2A tiga pin akan diterima apabila anda membeli
Huawei Nova Plus set original.

Tidak ada apa-apa yang luar biasa mahupun kekurangan pada reka bentuk Huawei Nova Plus. Ia dilengkapi casis aluminium dan kemasan standard, secara amnya ia terasa solid apabila di dalam tangan dan selesa dipegang.

Rata-rata peranti ketika ini menggunakan paparan skrin yang baik, Nova Plus juga tidak terkecuali dengan dilengkapi skrin 5.5 inci Full HD (1920 x 1080 piksel). Warna paparan menonjol, butiran imej tajam dan mudah untuk dilihat dari semua sudut. Lampu status LED Notifikasi terletak bersebelahan dengan lubang earpiece, manakala di sebelah kanannya terletak sensor Ambient Light dan juga lensa depan beresolusi 8 Megapiksel.

Kedudukan pengimbas cap jari ditempatkan pada bahagian panel belakang kerangka, bahagian atas sensor pengimbas cap jari pula boleh ditemui lensa utama beresolusi 16 Megapiksel dengan sokongan teknologi penstabilan imej OIS dan juga Dual Real Tone LED Flash.

Dengan rekaan unibodi yang diperbuat daripada logam sepenuhnya, anda boleh mengakses slot kad dengan menggunakan pin khas yang disediakan di dalam pakej pembelian. Kedua-dua slot ini menyokong kad SIM jenis nano, tetapi salah satu daripada slot kad nanoSIM itu boleh digunakan untuk menyokong kad microSD.

Bahagian sisi kanan kerangka boleh ditemui dua buah butang kawalan fizikal yang diperbuat daripada logam iaitu butang melaras volume dan juga butang kuasa. Bagi memudahkan pengguna untuk membezakan antara kedua-dua butang ini, permukaan butang kuasa telah menerima sentuhan yang sedikit berbeza berbanding permukaan rata pada butang melaras volume.

Sama seperti siri P9 dan Mate 9, Nova Plus juga menampilkan sokongan port USB Type-C untuk sambungan tujuan mengecas ataupun pemindahan data. Lubang speaker hanya sebelah kanan sahaja yang berfungsi, sementara sebelah kiri hanya menempatkan mikrofon.

Huawei Nova Plus dilengkapi pemproses Snapdragon 625, cip ini bukanlah yang terbaik di pasaran, namun ia masih mampu memberikan kuasa proses yang baik. Sepanjang menggunakan peranti ini, kami mendapati tiada sebarang kerencatan pada prestasi aplikasi mahupun crash. Jika dibandingkan dengan peranti flagship, permainan dan aplikasi pada Nova Plus dilancarkan lambat sedikit, namun grafik di dalam aplikasi permainan lancar dan sangat memuaskan.

Ujian benchmark merupakan cara terbaik untuk kita membandingkan prestasi kuasa pemproses di antara peranti. Berdasarkan ujian benchmark yang dilakukan pada Nova Plus, kuasa pemproses peranti ini jauh berbeza dengan peranti flagship masa kini. Di dalam ranking AnTuTu, Nova Plus berada betul-betul di luar 50 telefon pintar yang terbaik dari segi pemproses. Namun anda tidak perlu risau kerana sepanjang menggunakan peranti ini, kami tidak menghadapai sebarang masalah berkaitan tugasan pemproses, cip Snapdragon 625 mampu melakukan kerja dengan lancar.

Huawei P9, P9 Plus, Mate 9, Mate 9 Pro dan Mate 9 Porsche Design merupakan barisan terbaik peranti Huawei yang ada di pasaran ketika ini. Model-model tersebut dilengkapi sistem kamera dwi lensa yang dibangunkan bersama Leica. Ramai yang sudah pun mengakui kehebatan kamera pada model-model tersebut, tetapi bagaimana pula dengan kamera peranti Huawei kelas pertengahan, Huawei Nova Plus? Mari kita lihat.

Huawei Nova Plus mempunyai kamera 16 megapiksel dengan lensa ber-aperture f/2.0 dan disokong penstabilan imej optik (OIS). Spesifikasi tersebut pastinya kriteria yang dicari bagi mereka yang mementingkan kualiti kamera pada telefon pintar. Harapan kami juga tinggi memandangkan siri model P9 dan Mate 9 memang cukup hebat dari segi kamera.

Walau bagaimanapun, setelah menggunakan secara intensif kamera pada Nova Plus, kami boleh konklusikan bahawa kamera Nova Plus tidak mencapai kehebatan siri P9 dan Mate 9, namun masih berkemampuan menangkap gambar dengan baik.

Pertama sekali, oleh kerana Huawei tidak bekerjasama dengan Leica untuk Nova Plus, perisian dan antaramuka kamera model ini sedikit berbeza. Tetapan dan fungsi pada Nova Plus adalah kurang berbanding model yang dilengkapi kamera dwi-lensa Leica. Namun, Nova Plus masih dilengkapi mod Prosessional (manual), Light Painting, Time Lapse, Beauty dan lain-lain.

Di dalam mod automatik, gambar dapat ditangkap dengan mudah dan proses pemfokusan juga pantas. Nova Plus juga hadir dengan fungsi Object Tracking di mana ia boleh mengunci fokus subjek bergerak dan memastikan anda mengekalkan fokus kepada objek tersebut. Walaupun fungsi ini berjalan dengan baik, kadang kala kamera akan hilang fokus jika objek bergerak terlalu laju atau keadaan sekitar kurang pencahayaan.

Kualiti gambar dari sensor 16 megapiksel ini juga amat baik, dan tidak keterlaluan jika dikategorikan sebagai kamera terbaik bagi telefon pintar kelas pertengahan. Di dalam unit kamera ini telah terbina penstabilan imej optik (OIS) untuk memastikan gambar yang anda ambil kurang kabur dan bagi mendapatkan rakaman video yang lebih stabil dan baik.

Mari kita lihat prestasi kamera ini dengan cubaan dalam pelbagai situasi dan mod bagi memahami dengan lebih mendalam lagi kebolehan dan kemampuan kamera ini.

Seperti yang dijangkakan pada kamera model Huawei, tona warna (gambar 1) yang menonjol memberikan gambar ini lebih mood dan meningkatkan kualiti gambar. Pada gambar 2 pula, kita dapat melihat kontra warna gelap dan terang yang baik.

Gambar ini diambil bagi melihat butiran imej yang ditangkap ketika subjek berada di bawah cahaya tiruan seperti lampu. Kualiti gambar pada gambar 4 amat baik kerana subjek tidak mempunyai banyak butiran, namun kualiti berkurangan apabila anda menangkap gambar subjek yang mempunyai banyak butiran. Pada gambar 3, hanya butiran pada bahagian kepala kucing sahaja nampak sangat baik dan butiran mula berkurangan pada bahagian lain.

Sekarang kita lihat pula perbandingan di antara gambar yang diambil di dalam keadaan yang terang (kawasan luar dengan cahaya matahari) dengan keadaan di mana cahaya adalah sangat minimal. Di dalam keadaan terang, butiran dan warna subjek nampak jelas dan menonjol. Manakala kualiti gambar akan berkurangan di dalam keadaan gelap, kita dapat lihat teks di atas gajet muzik di dalam gambar 6 agak kabur dan kurang butirannya.

Kamera hadapan pula memberikan kualiti imej standard yang ada pada peranti masa kini. Bagi mendapatkan kualiti terbaik anda perlu memilih kawasan yang mempunyai pencahayaan yang secukupnya.

Huawei meneruskan rekod baik mereka dengan menghasilkan peranti dengan kualiti perkakasan yang baik. Rekaan yang menarik dan kelihatan premium terutamanya bagi smartphone yang dikategorikan dalam kelas pertengahan.

Dari segi perisian, penggunaan pemproses Qualcomm Snapdragon 625 bagi menggantikan pemproses HiSilicon Kirin 650 merupakan satu langkah yang bijak kerana ia menjanjikan prestasi yang lebih baik secara keseluruhannya. Tambahan lagi, sokongan teknologi penstabilan imej OIS kini tidak lagi terhad pada model flagship keluaran Huawei sahaja kerana siri Nova yang dikategorikan dalam kelas pertengahan juga turut didatangkan dengan teknologi tersebut.

Tetapi tidak menyokong teknologi pengecasan pantas sebagaimana peranti kelas pertengahan yang lain di pasaran, agak mengecewakan peminat Huawei kerana anda perlu mengambil masa yang agak lama untuk dicas penuh. Sokongan antaramuka EMUI 4.1 yang berasaskan Android 6.0 Marshmallow sememangnya tidak begitu digemari oleh kebanyakan pengguna tegar platform Android.

Pendek kata, jika anda mencari sebuah peranti kelas pertengahan yang mempunyai kualiti binaan premium, Huawei Nova Plus masih boleh disarankan kepada anda semua.


ZTE sokong Ncell selesaikan penyelenggaraan rangkaian pencegahan di Kem Pangkalan Everest

SHENZHEN, China, 1 December 2020 /PRNewswire/ — ZTE Corporation (0763.HK / 000063.SZ), penyedia bertaraf antarabangsa yang utama bagi penyelesaian telekomunikasi, perusahaan dan teknologi pengguna untuk Internet Mudah Alih, hari ini mengumumkan bahawa ia telah menyokong Ncell bagi menyiapkan penyelenggaraan rangkaian pencegahan dengan jayanya di cerun selatan Kem Pangkalan Everest (EBC) di altitud 5,363 meter, memastikan kualiti liputan rangkaian berjarak 2000 meter di sekitar EBC yang selanjutnya.

Stesen utama mercu tanda Ncell ialah stesen utama yang eksklusif dan tertinggi di cerun bahagian selatan EBC. Sejak beroperasi pada tahun 2010, ia telah menyediakan perkhidmatan rangkaian yang berkualiti tinggi untuk penduduk tempatan dan juga pendaki.

Bagi operasi dan penyelenggaraan (O&M) rangkaian, jurutera ZTE telah menangani pelbagai kesukaran alam sekitar seperti altitud tinggi, angin ribut serta suhu rendah dan akhirnya menyelesaikan O&M rangkaian pencegahan berkenaan termasuk penggantian peralatan kuasa, penyelenggaraan rangkaian tanpa wayar dan pengangkutan serta pengoptimuman kualiti rangkaian.

Stesen utama mercu tanda tersebut dikuasakan sebahagian besarnya oleh tenaga suria dan bateri tunggu-sedia. Memandangkan ia terletak di altitud tinggi dengan kawasan persekitaran yang dahsyat, penyelenggaraan stesen utama tersebut benar-benar sukar. Secara keseluruhan, terdapat 10 stesen utama yang terletak di kawasan Taman Negara Sagarmatha Nepal, yang mana kesemuanya dibina dan diselenggarakan oleh ZTE. Sejak tahun 2010, stesen utama tersebut terus menyediakan perkhidmatan rangkaian mudah alih sepanjang masa untuk penduduk tempatan mahupun pendaki.

Menuju ke hadapan, Ncell akan bekerjasama dengan ZTE bagi mencapai liputan rangkaian mudah alih seluruh laluan Gunung Everest.

Sebagai rakan kongsi Ncell yang dipercayai dan penting, ZTE telah bekerjasama dengan Ncell selama lebih daripada sepuluh tahun untuk menyediakan perkhidmatan rangkaian tanpa wayar, rangkaian teras dan rangkaian pengangkutan di Nepal, memenuhi lebih daripada 60% keperluan perniagaan rangkaian tanpa wayar Ncell.

ZTE ialah penyedia sistem telekomunikasi maju, peranti bergerak dan penyelesaian teknologi perusahaan kepada pengguna, pengendali, syarikat dan pelanggan sektor awam. Syarikat ini komited dalam menyediakan pelanggan dengan inovasi hujung-ke-hujung bersepadu untuk memberikan kecemerlangan dan nilai apabila sektor telekomunikasi dan teknologi maklumat bergabung. Tersenarai di bursa saham Hong Kong dan Shenzhen (kod saham H-Share: 0763.HK / Kod saham A-Share: 000063.SZ), ZTE menjual produk dan perkhidmatannya di lebih daripada 160 buah negara.

Hubungan Media:

Margaret MaZTE CorporationTel: +86 755 26775189Emel: ma.gaili@zte.com.cn

Keywords: Computer Networks Computer/Electronics Internet Technology Telecommunications Telecommunications Carriers and Services Telecommunications Equipment

Source: PRNEWSWIRE


Peranti Skrin Hampir Penuh Pertama Dari Siri vivo Y, Kini Rasmi Berharga RM799!

Mulai hari ini 11 April 2018, anda boleh melawat ke mana-mana kedai konsep vivo atau kedai penjual rasmi vivo untuk membeli siri vivo Y pertama dengan paparan FullView iaitu Y71.

Peranti vivo Y71 boleh dibeli dalam pilihan warna emas dan hitam dengan tawaran harga hanya RM799. Ia dilengkapi dengan nisbah skrin 18:9 FullView beresolusi HD + (1440 x 720p). Spesifikasi lain termasuk pemproses Qualcomm dan kamera utama 13MP bersama lensa swafoto 5MP.

Jika berminat, boleh membeli di Shopee.

Pra-Tempahan Vivo Y71 Mula Dibuka Pada Harga RM799


OPPO Kekal Pengeluar Telefon Pintar Ke-2 Terbesar Di Malaysia

OPPO hari ini berkongsi laporan tahunan menunjukkan syarikat bertemakan warna hijau itu telah mencatatkan peningkatan yang baik sepanjang tahun 2017. Penjualan peranti OPPO yang meningkat naik telah menyumbang sebanyak 29% pasaran telefon pintar di rantau Asia Tenggara termasuk Malaysia. Laporan yang dipetik daripada Perbadanan Data Antarabangsa (IDC) itu melihatkan OPPO kekal berada di kedudukan kedua selepas Samsung.

OPPO yang mensasarkan penjualan peranti kepada golongan muda sering kali dilihat mempamerkan duta produk yang terkenal. Kini, OPPO telah memilih Diliraba Dilmurat sebagai tarikan untuk generasi muda berbangsa Cina, manakala pelakon terkenal Fattah Amin pula untuk generasi muda berbangsa Melayu. Strategi pemasaran lebih agresif apabila OPPO turut menjadi penaja utama rancagan khas di kaca televisyen seperti Maharaja Lawak Mega (MLM) 2017, Sing China! 2017, dan Anugerah Skrin 2017. Selain itu, OPPO juga telah menaja drama bersiri tempatan Red Velvet dan Coffee Prince.

Dalam pengumuman tersebut, OPPO telah menyatakan hasrat pada masa akan datang mereka bakal membawa teknologi 5G kepada pengguna dan peminat di seluruh Asia Tenggara.


[Ura-Ura] : Panel Belakang HUAWEI P40 Pro Mungkin Kelihatan Seperti Ini? Ye Ke Ni?

Berita ketirisan mengenai HUAWEI P40 nampaknya berjaya meraih perhatian ramai hingga menjadi bualan hingga ke hari ini. Terbaru, tersebar pula imej didakwa mendedahkan susunan kamera belakang untuk HUAWEI P40 Pro – terdapat perumahan segi empat tepat dengan sokongan lima kamera.

Jika diteliti, HUAWEI P40 Pro mungkin disertakan dengan empat kamera disusun secara menegak pada bahagian kiri manakala lensa kelima (periskop) di letakkan pada sebelah kanan. Imej tersebut juga menunjukkan terdapat sokongan flash yang ditempatkan pada bawah perumahan kamera.

Memetik khabar angin tersebar, empat kamera pada model ini terdiri daripada lensa utama, lensa ultra-wide, lensa macro dan lensa ToF. Difahamkan, lensa utama mungkin menggunakan sensor 64MP (Sony IMX686). Manakala lensa sudut ultrawide pula disertakan dengan sensor 20MP dan lensa periscope mungkin membawakan sensor 12MP.

Pun begitu, maklumat tersebar masih lagi rumors dan belum diketahui kesahihannya. Mungkin masih banyak rahsia dan kejutan HUAWEI untuk model kali ini? Jadi, sama – sama kita tunggu dan kekal bersama eRing untuk lebih info terkini!


Digi Kemas Kini Laman Sesawang & Aplikasi Mesra OKU!!

Ada satu berita baik buat golongan orang kelainan upaya (OKU) apabila Digi telah mengumumkan bahawa laman sesawang dan aplikasi telah dikemas kini yang mana ia sesuai bagi golongan ini.

Antara kemaskini yang telah dilakukan adalah teks alternatid, tulisan yang lebih mudah dibaca, ikon yang lebih jelas dan banyak lagi.

Dalam pada itu, Digi turut memperkenalkan plan pascabayar dan rebat bagi pengguna yang berumur 60 tahun ke atas.

Digi juga turut melancarkan Inclusive Digital Touchpoints Playbook yang mana ia memudahkan lagi golongan OKU mengakses.


Anda Boleh Bahagiakan 7,000 Kanak-Kanak Asia Dengan Grab

Penyedia perkidmatan ridesharing, Grab mahu menjadikan bulan Disember lebih ceria dan menyeronokkan, terutama bagi golongan kanak-kanak. Anda boleh turut serta bersama Grab dalam menjadikan hidup kanak-kanak ceria di dalam kempen Delivering Happyness di mana anda boleh menghadiahkan barang terguna ataupun baru seperti buku, alat tulis dan mainan. Kemudian tempah Grab untuk mengambil barangan tersebut dari 12 sehingga 24 Disember. Grab mensasarkan untuk mengumpul 20,000 item di seluruh Asia Tenggara, yang kemudiannya akan dihadiahkan kepada 7,000 kanak-kanak kurang bernasib baik sekitar Asia Tenggara.

Grab telah bekerjasama dengan badan NGO di Singapura, Indonesia, Filipina, Malaysia, Thailand dan Vietnam, yang memberi tumpuan membantu kanak-kanak yang memerlukan. NGO ini aktif dalam usaha menangani isu-isu penting berkenaan kanak-kanak seperti menyediakan kelengkapan untuk mereka. Di Malaysia, Grab bekerjasama dengan NGOHub , platform dalam talian yang membantu badan-badan lain melalui kepakaran mereka.

Cara untuk turut serta dalam kempen Delivering Happyness

~Sama-Sama Kita Membantu Kanak-Kanak~


HMD Tunjuk Gambar Acah Nokia 8 Dengan Android Oreo

Minggu lepas Nokia 8 telah dilancarkan di Malaysia. Peranti flagship HMD global itu menawarkan telefon pintar berprestasi tinggi yang dilengkapi cip pemproses Snapdragon 835, paparan QHD 5.3 inci, dwi kamera utama ZEISS, dan sistem operasi Android Nougat.

Pada masa sama, Juho Sarvikas (ketua HMD) juga menjanjikan bahawa kesemua peranti Android Nokia akan menerima kemas kini Android Oreo tidak lama lagi. Terbaru, salah seorang kakitangan HMD dilihat sedang memegang Nokia 8 dengan perisian Android Oreo.

Imej ini juga menunjukkan Android Oreo masih lagi dalam versi Beta dengan saiz kemas kini sebanyak 1.3GB. Walaubagaimanapun kemas kini ini akan rasmi selepas kesemuanya berjalan dengan lancar kelak. Ini juga bermaksud ia masih lagi belum boleh dimuat turun oleh pengguna umum.


Huawei Dan Kerajaan Sabah Bekerjasama Dalam Membangunkan Bandar Pintar

Huawei telah mengumumkan bahawa mereka telah menandatangani Memorandum of Understanding (MoU) dengan kerajaan Sabah untuk membangunkan Sabah menjadi hab ICT dan sebuah bandar pintar. Datuk Siringan Gubat (Menteri Pembangunan Sumber Dan Kemajuan Teknologi Maklumat Sabah) berkata usaha sama itu akan menyaksikan Sabah membangun menjadi pusat teknologi pada masa hadapan dengan menggunakan kepakaran dan sumber yang dimiliki syarikat teknologi Huawei.

Salah satu elemen terpenting dalam kerjasama tersebut adalah pembangunan infrastruktur komunikasi. Huawei juga akan menjadi konsultan dalam mencapai misi tersebut dengan memberi nasihat dan panduan berkenaan pembangunan pusat jalur lebar, rangkaian tanpa wayar dan pusat data bertaraf dunia.


ASUS Dengan Kerjasama Kittie Yiyi Menganjurkan Bengkel Reka Fesyen – 24 Jun 2019!

Bersempena pelancaran siri ASUS VivoBook Ultra, ASUS juga menganjurkan bengkel rekaan fesyen dengan kerjasama pereka Malaysia, Kittie Yiyi yang bakal berlangsung pada 24 Jun 2019 di Kolej Antarabangsa INTI Subang (Hall Auditorium).

Bengkel ini merupakan sebuah perkongsian interaktif di mana Kittie Yiyi bakal berkongsi pengalaman dan pendapatnya mengenai bagaimana menjadikan impian satu kenyataan! Bagi yang berminat, anda boleh mendaftar melalui PAUTAN INI – penyertaan adalah PERCUMA & terhad!

Dalam pada itu, ASUS juga bakal mengadakan peraduan istimewa pada 17 Jun 2019 – menawarkan peluang memenangi koleksi fesyen terbaru daripada Kittie Yiyi. Untuk lanjut, layari ASUS Malaysia.


Maxis IoT Challenge 2020 Terus Pupuk Inovasi Perniagaan IoT & 5G Tempatan

Setelah berbulan-bulan bakat-bakat yang inovatif di seluruh Malaysia bekerja keras diikuti dengan pembentangan prototaip penyelesaian oleh finalis kepada panel hakim, tiga pasukan teratas Maxis IoT Challenge 2020 telah diumumkan! Selain daripada hadiah wang tunai, para pemenang juga berpeluang untuk menjadi antara pemaju pertama untuk mencuba dan mengkomersialkan penyelesaian 5G mereka di sekitar pengalaman runcit yang imersif dan keselamatan perbandaran, dan seterusnya membantu mempercepatkan pelancaran penyelesaian tersebut ke pasaran.

Dilancarkan pada 4 September dengan tema, Transforming Industry Challenges Today to Business Opportunities Tomorrow, edisi kedua pentandingan ini adalah sebahagian daripada kerjasama berterusan Maxis dengan Perbadanan Ekonomi Digital Malaysia (MDEC) dan kolaborator industri untuk mempromosikan pembangunan ekosistem IoT penyelesaian 5G, seterusnya memacu ekonomi digital negara. Ini juga merupakan salah satu daripada inisiatif pelbagai Maxis dengan MDEC untuk memupuk inovasi di kalangan semua rakyat Malaysia dan mendorong komuniti firma baru di negara ini.

Di samping itu, dua pasukan finalis – Virtual X dan KMSB – turut dinobatkan sebagai Aplikasi yang Dibangunkan Terbaik dengan hadiah wang tunai RM1,000 setiap satu, dan satu peranti Microsoft Surface Pro 7, ditaja oleh Microsoft. Sementara itu, untuk menghargai penyertaan mereka, 13 pasukan finalis masing-masing menerima dua pelan Maxis Postpaid 98 (mereka juga boleh memilih pelan perniagaan) dengan langganan percuma selama 12 bulan untuk kedua-duanya.

Menjelang Hari Pembentangan pada bulan Oktober, para finalis memulakan sesi bengkel yang mencabar untuk menambahbaikkan lagi cadangan penyelesaian mereka dengan konsep penggunaan seni bina menggunakan 5G. Mereka kemudian menyampaikan idea dan prototaip mereka kepada panel hakim industri dari MDEC, Gamuda Land, Proton, PETRONAS TipTop dan Maxis.

Memanfaatkan platform Komunikasi Bersatu Maxis (UC), keseluruhan kempen – dari bengkel hingga Hari Pembentangan – dijalankan secara maya, yang membolehkan para peserta, kolaborator industri dan hakim untuk saling berhubung dari jauh.


Jabra Elite 25e: Headphone Dengan Bateri Yang Terhebat Dalam Kelasnya

Jabra sebagai peneraju dalam bidang audio, baru-baru ini telah melancarkan Jabra Elite 25e, sebuah in-ear stereo neckband headphone yang menekankan bateri terbaik dalam kelasnya untuk panggilan wayarles dan muzik.

Jabra Elite 25e merupakan sebuah headphone mobiliti sepenuhnya bagi mereka yang sentiasa aktif dan memerlukan keberkesanan dan produktiviti yang optimum sepanjang hari. Ia dilengkapi bateri tinggi dengan hanya sekali cas dapat bertahan sehingga 18 jam, ini adalah prestasi terbaik bagi headset dalam kelasnya, sama ada digunakan untuk mendengar muzik atau membuat dan menerima panggilan.

Neckband mempunyai zon lentur yang boleh dibengkokkan dan rekaannya akan memastikan padanan yang hebat dan keselesaan sepanjang hari. Anda juga dapat menikmati bunyi in-ear yang lebih baik dengan EarGels™, gel telinga yang direka untuk memberikan pengalaman audio yang mengasyikkan. Rekaan baru ini memberikan padanan yang lebih tepat dan selesa, dapat mengurangkan ketirisan audio, malah juga dapat meningkatkan pengalaman pendengaran supaya kualiti bunyi tidak terjejas.

Dengan butang khas bagi kawalan suara dan bacaan mesej, anda boleh akses ke Siri dan Google Now dengan hanya satu sentuhan. Buat masa kini masih tiada produk di pasaran yang memberikan ketahanan bateri dan pengalaman sebegini pada harga RM429, bagi yang berminat boleh dapatkan di semua kedai Jabra di seluruh Malaysia.


IntSights Percepat Pengembangan di Asia Pasifik

SINGAPURA, 8 September 2020 /PRNewswire/ — IntSights, syarikat kecerdasan ancaman yang memberi tumpuan bagi mendayakan perusahaan untuk Defend Forward™, hari ini mengumumkan komitmennya untuk memajukan strategi perniagaan serta pertumbuhannya di Asia Pasifik. Didorong oleh permintaan yang semakin meningkat terhadap kecerdasan ancaman siber, IntSights merancang untuk memperluaskan lagi jaringan rakan kongsi, operasi dan keupayaan sokongannya bagi melanjutkan Suit External Threat Protection (ETP) syarikat untuk perusahaan di seluruh rantau berkenaan.

Berpangkalan di ibu pejabat Asia Pasifiknya di Singapura dengan kehadiran di Hong Kong dan Jepun, perniagaan serantau IntSights disokong oleh pasukan pakar yang semakin berkembang bermula daripada penjualan dan prapenjualan kepada kejuruteraan sistem, saluran dan kejayaan pelanggan. Syarikat ini mengukur pemerolehan pelanggan melalui jaringan rakan kongsi salurannya yang luas termasuk penyepadu sistem global (GSI), penyedia perkhidmatan keselamatan terurus (MSSP), pengedar dan penjual semula.

“Ketika perusahaan di Asia Pasifik memperluaskan jejak digital mereka untuk berhubung dengan audiens mereka, mereka semakin sedar akan keperluan untuk membendung kerentanan daripada ancaman siber yang berasal dari persekitaran luar,” kata Michael Tan, pengarah jualan rantau Asia, IntSights. “Menerusi pengembangan kami yang selanjutnya, kami berusaha untuk memaksimumkan kolaborasi bersama rakan-rakan kongsi dan melengkapkan lebih banyak organisasi dengan kecerdasan ancaman yang boleh diambil tindakan yang akan memperkasa mereka untuk mengenal pasti, berlindung dan menghapuskan ancaman dengan proaktif.”

Pelanggan global IntSights mencakupi pelbagai sektor termasuk kerajaan, e-dagang, rawatan kesihatan dan kewangan. Di Asia Pasifik, syarikat ini merangkumkan syarikat insurans global terkemuka, syarikat e-dagang terkenal dan beberapa penyedia telekomunikasi dan bank yang terbesar di Asia Tenggara, antara logo-logo baharunya.

“Di Jepun, lebih banyak syarikat mencari IntSights untuk penyelesaian kecerdasan siber kami yang komprehensif,” kata Koichi Iwasaki, pengurus negara Jepun, IntSights. “IntSights membolehkan mereka melihat risiko-risiko tertentu yang dihadapi oleh mereka dalam rangkaian luar mereka, dengan penyelesaian yang berkesan kos dan laporan mendalam. Kami akan terus menyediakan mereka dengan pengalaman pelanggan yang terbaik berserta penyelesaian kecerdasan ancaman yang berkesan dan boleh diakses.”

“Asia Pasifik merupakan pasaran yang penting untuk IntSights memandangkan semakin banyak organisasi yang tercari-cari penyelesaian kecerdasan siber generasi seterusnya bagi menyediakan perlindungan yang sesuai sebelum serangan berlaku,” kata Jason Thompson, Ketua Pegawai Operasi & Ketua Pegawai Pemasaran, IntSights. “Pelaburan dan komitmen kami dalam pasaran Asia Pasifik adalah penting ketika kami terus memacu momentum ini dengan membawa penyelesaian keselamatan siber yang inovatif dan automatik serta meneutralkan ancaman siber dari luar persekitaran pelanggan kami.”

Latar Belakang IntSights

IntSights merevolusikan operasi keselamatan siber dengan satu-satunya platform perlindungan ancaman luar semua-dalam-satu daripada industri yang direka bentuk untuk meneutralkan serangan siber di luar lingkungannya. Keupayaan peninjauan siber kami yang unik membolehkan pemantauan yang berterusan dibuat terhadap produl digital luar perusahaan melalui web yang jelas, mendalam dan gelap bagi mengenal pasti ancaman baru muncul dan mengatur tindak balas proaktif. Kecerdasan ancaman tersuai yang lancar berintegrasi dengan infrastruktur keselamatan demi pertahanan yang dinamik telah menjadikan IntSights sebagai salah sebuah syarikat keselamatan siber yang paling pantas berkembang di dunia. IntSights mempunyai pejabat-pejabat di Amsterdam, Boston, Dallas, New York, Singapura, Tel Aviv dan Tokyo. Untuk mengetahui lebih lanjut, kunjungi: intsights.com atau berhubung dengan kami di LinkedIn, Twitter dan Facebook.

Logo – https://photos.prnasia.com/prnh/20200818/2888254-1logo?lang=0

Source: PRNEWSWIRE


Evolusi Terbaru Selepas Google Cardboard

Salah satu desas desus yang hangat diperkatakan sebelum acara Google I/O adalah peranti standalone VR yang bakal menggantikan Google Cardboard. Desas desus tersebut hanyalah separuh benar kerana Google hanya memperkenalkan lakaran kasar peranti VR yang bakal mereka hasilkan.

Peranti tersebut bukanlah headset VR standalone yang digembar gemburkan sebelum ini, anda masih memerlukan smartphone bagi menonton video VR yang juga akan diintegrasikan dengan sistem Daydream yang baru sahaja diumumkan Google. Berkemungkinan peranti Nexus selepas ini akan menyokong fungsi Daydream dan peranti VR ini, kita tunggu dan lihat.

Artikel-Artikel Selanjutnya:


Huawei Mate 20X Tiba Ke Malaysia Pada 11.11!

Huawei Malaysia baru-baru ini telah mengesahkan bahawa peranti menfokuskan permainan mudah alih mereka, Mate 20X akan hadir ke pasaran tempatan pada hari Ahad, 11 November 2018.

Huawei Mate 20X merupakan salah satu daripada tiga model pertama yang menggunakan cip pemprosesan terkini, HiSilicon Kirin 980 yang mampu memberikan prestasi AI yang jauh lebih baik berbanding model sebelum ini. Bukan itu sahaja, ia juga adalah sebuah peranti yang menjurus kepada produktiviti, di mana menampilkan paparan skrin berukuran 7.2-inci FHD+ selain penggunaan stylus M-Pen.

Antara spesifikasi lain yang ada pada peranti ini ialah dioperasikan oleh Android 9 Pie + EMUI 9.0, RAM sebesar 6GB dengan storan 128GB serta turut menyokong kad microSD sebesar 256GB. Kepada yang gemarkan fungsi multimedia, jangan risau kerana tablet ini hadir dengan bateri sebesar 5000mAh.

Huawei Mate 20X akan mula dijual di kedai atas talian Huawei dan kedai sah Huawei di seluruh negara dengan tawaran harga RM3,199 bermula 11 November 2018 dalam dua pilihan warna iaitu Midnight Blue dan Phantom Silver. Sebagai tambahan, Huawei menawarkan papan kekunci tanpa wayar yang bernilai RM199 secara percuma untuk pembeli dan ia hanya boleh ditebus melalui aplikasi Huawei VIP sahaja.


Samsung Jadi Syarikat Pengeluar Televisyen Pertama Melancarkan Aplikasi Apple TV dan AirPlay 2

Syarikat peranti terkemuka dari Korea, Samsung Electronics Co., Ltd.mengumumkan bahawa kesemua produk Samsung Smart TVs pada tahun 2019 dan beberapa model TV bagi tahun 2018 akan menerima kemasikini yang mana ia disertakan dengan aplikasi Apple TV di lebih dari 100 buah negara. Turut ditawarkan sokongan AirPlay 2 di 176 buah negara.

Diintegrasikan secara penuh ke dalam platform Samsung Smart TV, pengguna boleh memilih ikon aplikasi Apple TV untuk mengakses iTunes Movies dan pembelian rancangan TV dan boleh melayari lebih dari 100000 iTunes movies dan rancangan TV termasuklah cerita yang tersedia di dalam 4K HDR.

Pengguna diseluruh dunia juga boleh melanggan saluran Apple TV dan hanya perlu membayar apa yang anda ingin ditonton sahaja. Pengguna Samsung Smart TV boleh menikmati Apple TV+ dan perkhidmatan langganan video asal Apple. Dengan AirPlay 2, pengguna boleh memainkan video dan kandungan lain menerusi iPhone, iPad atau Mac secara terus ke Samsung Smart TV.

Bagi mendapatkan maklumat lanjut, anda bolehlah melayari laman sesawang Samsung.

Baca juga:


Lenovo Melancarkan Laptop Gaming Legion Pada Harga Bermula RM4999

Lenovo tidak pernah lupa untuk mengemas kini barisan komputer mereka. Kali ini membawakan tiga buah produk iaitu desktop Legion Y520 Tower, Legion Y720 Tower, dan satu lagi laptop permainan Legion Y920. Seperti biasa, ketiga-tiga ini mensasarkan kepada golongan yang taksub kepada permaian komputer.

Legion Y920 menampilkan skrin bersaiz 17.3 inci dengan paparan HD penuh. Cip kuasa dibekalkan oleh Intel i7-7820HK serta RAM sebesar 16GB. Kad grafik pula mewakilkan NVIDIA GeForce GTX 1070 bersama ruang storan sebanyak 256GB SSD dan 1TB HDD.

Selain itu, ciri hiburan pula menerima sistem audio dari jenama JBL dan satu unit subwoofer. Bukan itu sahaja, pengguna boleh melaraskan warna pada papan kekunci mengikut citarasa tersendiri. Dengan berat melebihi 4kg, Legion Y920 dijual dengan tanda harga RM12,999 sebuah.

Legion Y720 Tower hadir dengan pemproses Intel Core i5/i7 dan kad grafik GTX 1070/1060/1050 Ti. Manakala Legion Y520 Tower pula menggunakan Intel Core i3/i5/i7 serta kad gragfik GTX 1060/1050 Ti atau Radeon RX560.

Kedua-duanya menawarkan sistem storan dari jenis SSD dan HDD. Prestasi menjanjikan kelancaran dengan adanya RAM setinggi 32GB. Legion Y520 Tower dan Legion Y720 Tower dijual pada harga bermula RM4,999 dan RM7,799 dan boleh didapati di Lenovo Exclusive Store dan Lenovo Multi Brand Store.


Xiaomi Bakal Hadir Ke Google I/O Membawa Berita Besar?

Timbalan Presiden Xiaomi Global, Hugo Barra telah memberikan update yang menarik tentang Xiaomi dan Google I/O yang akan diadakan tidak lama lagi. Melalui akaun Twitter beliau, Hugo Barra memberitahu bahawa Xiaomi bakal hadir dan terlibat secara langsung dalam acara Google I/O dan beliau sendiri tidak sabar untuk berkongsi produk terbaru dari Xiaomi.

Berdasarkan gambar yang dimuat naik Hugo Barra, ramai pemerhati mengandaikan bahawa produk yang dimaksudkan adalah Android TV. Ini berdasarkan rekod cemerlang yang dimiliki Xiaomi dalam penghasilan produk rumah dan juga beberapa sumber bocor lain. Sekiranya ia menjadi realiti, ini mungkin menjadi batu loncatan yang besar bagi Xiaomi dalam menakluk pasaran global.


Obaby, Moment Indah Tidak Terlepas!

Ibu bapa yang mempunyai anak pastinya tidak mahu terlepas moment indah bersama mereka. Anda boleh mencuba aplikasi Obaby, di mana ia merupakan cara terbaik untuk menyimpan gambar-gambar anak secara digital dan menjadikannya sebagai sebuah jurnal. Obaby telah dimuat turun oleh berjuta-juta ibu bapa di seluruh dunia, kerana aplikasi ini membolehkan anda menyimpan gambar anak-anak dengan selamat secara online.

Selain boleh menyimpan gambar anak-anak berdasarkan umur, anda juga boleh meletakkan caption dan menambah typography pada gambar tersebut. Jangan risau mengenai keselamatan anak-anak anda apibila menggunakan aplikasi ini, kerana Obaby akan memadam data lokasi pada gambar yang diedit. Perkongsian gambar boleh dibuat ke Twitter, Instagram, Facebook dan beberapa lagi.


MWC 2018 : Nokia 7 Plus Peranti Pertengahan Dengan Skrin 6” Dan 3 Kamera Zeiss

Seiring pelancaran Nokia 8 Sirocco dan Nokia 8110 4G, HMD Global yang memiliki Nokia turut memperkenalkan Nokia 7 Plus kepada pengunjung di acara MWC 2018 di Barcelona. Artikel mengenai Nokia 7 Plus pernah kami bawakan sebelum ini menunjukkan beberapa gambar yang tertiris. Kini ia dilancarkan secara rasmi.

Nokia 7 Plus adalah telefon pintar kelas-pertengahan dengan nisbah skrin 18:9 juga yang pertama menggunakan cip pemproses Snapdragon 660. Ia hadir bersama paparan IPS LCD 6-inci HD penuh+ dengan tahap keterangan mencecah 500nits.

Kerangka badan peranti ini diperbuat daripada bahan berasaskan logam, malah dengan 6 lapisan warna ia tampak seperti peranti yang menggunakan panel gelas. Jadi, dengan kemasan yang dihasilkan peranti ini sangat selesa dipegang disamping jalur antena juga tidak kelihatan.

Pada bahagian penggambaran, peranti ini menggabungkan dua lensa kamera iaitu 12 MP dengan aperture f/1.75 dan 12 MP telefoto 2x zum bersama aperture f/2.6. Kamera depan pula, 5 Megapiksel lensa sudut-lebar dibantu aperture f/2.0. Kesemua sensor kamera menggunakan jenama Zeiss.

Peranti ini dikuasakan cip pemproses Snapdragon 660, RAM sebesar 4GB, dan storan sebanyak 64GB yang menyokong kad microSD.

Nokia 7 Plus akan dipasarkan bermula April depan pada harga €399 (RM1,919) dengan dua varian satu-SIM dan dwi-SIM.


Apple Terima Paten Rekaan Tali Jam Apple Watch Tampil Dengan Respond Maklumbalas?

United States Patent and Trademark Office telah memberikan Apple paten rekaan tali jam Apple Watch terbaharu dikenali sebagai “Electronic Device with Piezo Ink” dikhabarkan mampu memberi maklum balas.

Gambar paten menunjukkan bahawa penggunaan jejak piezoelektrik di sepanjang tali Apple Watch dapat memberikan maklum balas sentuhan yang lebih halus.

Pengguna merasakan maklum balas ini melalui hubungan langsung dengan pergelangan tangan. Mereka dapat memberi fokus pada kawasan pergelangan tangan tertentu, seperti kawasan dalam. Kawasan ini mungkin lebih sensitif terhadap getaran kecil.

Menarik bukan?? Jadi kita tunggu sahaja lah ya!!


Qualcomm Akan Membekalkan Snapdragon 845 Pada LG G7?!

LG tidak mahu ketinggalan lagi seperti yang terjadi pada peranti LG G6 baru-baru ini yang menggunakan cip pemproses Snapdragon 821, sedangkan banyak pengeluar lain menggunakan Snapdragon 835 pada keluaran flagship mereka. Oleh itu, Qualcomm sedang berbincang dengan pihak LG bagi membekalkan cip pemproses Snapdragon 845 terbaru untuk penggunaan tahun hadapan.

Cip pemproses ini dijangka akan menjimatkan tenaga pada peranti lantas bateri boleh bertahan dengan lebih lama. Memandangkan LG sedang giat membina teknologi VR yang memerlukan keupayaan pemprosesan data yang lebih tinggi, jadi kerjasama ini amat baik buat kedua-dua pihak.


Potongan Harga Istimewa Kabel USB Type C Apple

Cepat! Cepat! Bukan senang nak dapatkan produk Apple pada harga yang sedikit murah. Kalau korang sebelum ni terpaksa mengikat perut bagi mendapatkan aksesori sampingan Apple, sekarang ni baik cepat-cepat dapatkan aksesori kabel Type C dari Apple yang dijual pada harga diskaun buat masa terhad.


[Tertiris] Meizu 15 Plus Sokong Paparan Penuh Mirip Seperti Xiaomi Mi MIX

Jika sebelum ini eRing telah berkongsi ketirisan gambar serta spesifikasi asas model Meizu M6s, kini satu lagi peranti terbaru keluaran jenama itu telah berjaya diperolehi. Berbeza dengan model keluaran Meizu sebelum ini, Meizu 15 Plus ternyata mampu menarik perhatian ramai kerana ia dilihat menggunakan paparan skrin penuh mirip seperti yang dapat dilihat pada Xiaomi Mi MIX 2.

Walaupun masih belum dapat disahkan lagi sama ada ketirisan gambar ini benar-benar asli atau tidak, gambar ketirisan Meizu 15 Plus yang dikongsikan melalui laman sosial popular di China iaitu Weibo ini jelas memperlihatkan kedudukan kamera depan masih dikekalkan pada bahagian atas skrin. Manakala bahagian panel belakangnya pula tersedia dengan dwi kamera serta butang kawalan mBack yang boleh didapati pada kebanyakan peranti keluaran Meizu sebelum ini.


Lagi Peranti Baru Dari Samsung?!

Samsung nampaknya sedang giat membina satu lagi smartphone kelas mid-range. Setelah hampir dua tahun sejak Galaxy Grand Prime dilancarkan, model tersebut nampaknya sedang dalam proses untuk diberikan nafas baru.

Galaxy Grand Prime yang dilancarkan pada tahun 2014 mempunyai skrin-5 inci 540 × 960 piksel, pemproses 1.2GHz quad-core, 1GB RAM dan 8GB storan dalaman dengan kamera belakang 8 megapiksel, dijangkakan kesemua spesifikasi tersebut akan ditambah baik untuk generasi baru.

Menurut sumber, Samsung dilaporkan telah memesan beberapa komponen untuk proses pembangunan model Galaxy Grand Prime yang baru. Buat masa kini masih tiada bukti kukuh untuk mensahihkan berita tersebut.

Bagaimana pula pendapat anda, adakah ianya langkah yang bijak dari Samsung untuk mengeluarkan lagi model mid-range setelah melancarkan siri Galaxy J 2016?


Instagram Kini Menghalang Komen Negatif Dan Spam Secara Automatik

Pentas media sosial adalah tempat individu untuk melepaskan geram dan ketidakpuas hati. Jika anda memuat naik gambar-gambar yang tidak menyenangkan, anda patut sedia menerima komen-komen negatif atau komen Spam yang menjatuhkan.

Menyedari perkara ini, Instagram sebagai pihak pembangun mengumumkan bahawa mereka telah memperkenalkan ciri baru yang dapat menghalang komen berunsur serangan secara automatik. Tapisan ini akan aktif sekiranya ‘penyerang’ meninggalkan komen di video secara langsung atau gambar di akaun.

Buat masa ini, Instagram hanya menyokong tapisan komen serangan dalam bahasa Inggeris sahaja, bahasa-bahasa yang lain akan ditawarkan pada masa hadapan. Tapisan komen Spam dalam bahasa Inggeris, Sepanyol, Portugis, Arab, Perancis, Jerman, Rusia, Jepun dan Cina pula akan dipadam oleh pembelajaran mesin.

Instagram berharap dengan ciri yang diperkenalkan, pengguna akan berasa lebih tenteram dan selamat.


Imej Samsung Galaxy S21 Tertiris?? Hadir Dengan 5 Varian Warna Yang Cun!!

Ada sesuatu yang menarik mengenai peranti siri Samsung Galaxy S21 yang bakal tidak tidak lama lagi yang mana rekaan peranti ini telah terdedah??

Dikatakan, peranti ini bakal tiba dalam 5 varian warna iaitu Phantom Gray, Phantom Black, Phantom White, Phantom Violet dan Phantom Pink.

Panel belakang ini dilihat tampil dalam dua transisi yang mana bahagian kamera adalah lebih berkilat berbanding panel belakang yang lain.

Jadi sama-sama kita nantikan ketika ia dilancarkan kelak!!


Promosi Hebat! Dapatkan vivo Y12 (64GB) Pada Harga RM199 Dengan Pelan Pascabayar Digi

Hey gais! Kami ada berita baik untuk korang ni. Kini, korang boleh miliki vivo Y12 (64GB) pada harga hanya RM199 sahaja! Eh biar betul? Ha, memang betul pun. Syaratnya, korang perlu mendaftar dengan pelan Digi Postpaid 58. Lebih menarik, pelan ini menawarkan panggilan tanpa had dan data sehingga 10GB dengan hanya RM58/bulan.

Bagi yang berminat, tunggu apa lagi?! Daftar sekarang dan bawa pulang vivo Y12 (64GB) dengan harga super duper awesome, hari ini juga! Okay? Maklumat lanjut, layari vivo Malaysia dan Digi.


HUAWEI Nova 4 Bakal Tiba Di Malaysia Pada 16 Januari 2019!

Mula diperkenalkan secara rasmi di China sekitar bulan Disember lepas, kehadiran HUAWEI Nova 4 berjaya mencuri perhatian para peminat gajet di seluruh dunia termasuk Malaysia!

Ekoran sambutan luar biasa tersebut, HUAWEI hari ini menyampaikan berita baik dengan mengumumkan bahawa peranti tersebut bakal tiba secara rasmi di Malaysia pada 16 Januari ini!

Nova 4 merupakan peranti pertama HUAWEI yang menyokong paparan lubang kecil pada skrin hadapan. Ia menampilkan skrin berukuran 6.4 inci bersama resolusi 2310 x 1080 piksel dan dijana oleh cip pemproses Kirin 970.

Ia dibantu oleh memori sehingga 8GB RAM beserta storan dalaman sehingga 128GB. Lebih menariknya lagi, ia juga membawakan sistem tri-kamera – salah satunya dilengkapi sensor Sony IMX586 beresolusi 48MP.


Gimbal Hohem Percepat Pengembangan di Asia Pasifik dengan Ganding Bahu bersama Takashimaya dan Bic Camera

SHENZHEN, China, 10 Disember 2020 /PRNewswire/ — Hohem, sebuah syarikat teknologi gimbal terkemuka global, mengumumkan kolaborasi bersama salah satu rangkaian kedai serbaneka Jepun yang terbesar Takashimaya di Singapura dan salah satu rangkaian penjual barangan elektronik pengguna Jepun yang terbesar Bic Camera di Jepun. Kolaborasi berkenaan akan membolehkan Hohem meningkatkan hubungannya dengan pengguna tempatan dan mengukuhkan peruncitan omnisaluran dengan mempertingkatkan saluran jualan dalam talian dan luar talian. Meskipun semasa berlakunya pandemik, Hohem masih mempercepatkan pengembangannya di Asia Pasifik dan perkongsian tambahan turut dirancang dalam tahun 2021.

Paparan Gimbal Hohem di Kedai

“Pengguna Asia lebih gemarkan produk yang lebih ringan serta lebih kecil dan produk telefon pintar ultra ringan 3-paksi kami iSteady X sangat sesuai dengan keperluan mereka kerana ia unik, menarik dan mudah dibawa seperti telefon. Bahkan, Asia masih merupakan rantau utama yang paling pesat berkembang di dunia, maka kami yakin dengan potensi pasaran Asia,” kata Lorelei Xue, Pengurus Pemasaran Global Hohem. “Melalui perkongsian ini, kami berusaha untuk berhubung dan berkomunikasi dengan pengguna tempatan di seluruh Asia, memahami keperluan dan keinginan mereka serta membawakan mereka dengan produk pintar, mudah dan berkualiti tinggi bagi menyokong penciptaan kandungan mereka seperti menyelesaikan isu rakaman bergoyang-goyang, merendahkan halangan dalam mempelajari bidang fotografi serta memperkayakan penciptaan video.”

“Kami melihat tempoh pandemik ini sebagai satu cabaran, tetapi juga satu peluang bagi kami kerana lebih ramai orang mula merakam video pendek menggunakan telefon pintar dan menjadikan kandungan bentuk video sebagai satu trend yang semakin berkembang. Seterusnya, lebih banyak platform media sosial memberi perhatian terhadap penyebaran video dinamik, yang bererti penerangan video asal digantikan dengan segmen video pendek secara berperingkat-peringkat. Justeru itu, akan adanya permintaan yang semakin meningkat terhadap alat rakaman video,” kata Lorelei. “Kami percaya kolaborasi kami bersama Takashimaya dan Bic Camera akan mengukuhkan peruncitan omnisaluran kami baik secara dalam talian mahupun luar talian dan kami merancang untuk menjalin lebih banyak kerjasama dalam tahun 2021.”

Latar Belakang Hohem

Hohem ialah sebuah syarikat teknologi gimbal terkemuka global dengan keupayaan mantap dalam teknik, pengeluaran dan penjualan yang dibangunkan sendiri. Memandangkan Hohem sentiasa percaya untuk ‘Hasilkan detik bermakna, Nikmatinya’ (‘Make the moment, Enjoy it’), apa yang ingin disampaikan oleh Hohem ialah setiap orang merupakan perakam kehidupan dan setiap detik kehidupan wajar dirakam dan keseronokan menjadikan segala-galanya bermakna.

Kunjungi Laman Sesawang Rasmi Hohem: Laman Sesawang: www.hohem.com

Ikuti Hohem di Media Sosial: Facebook: www.facebook.com/HohemGlobal Instagram: www.instagram.com/hohemtech YouTube: www.youtube.com/c/HohemTechOfficial

Keywords: Computer/Electronics Consumer Electronics Computer Accessories Contracts

Source: PRNEWSWIRE


GrabFood Bantu Pengusaha Tempatan – Cas Penghantaran Bermula Hanya 50 Sen Sahaja!!!

Ketika dalam pendemik yang sdang melanda negara kita , GrabFood berusaha membantu khususnya perniagaan tempatan. Justeru GrabFood telah memperkenalkan cas penghantaran yang lebih murah iaitu serendah sehingga 50 sen yang mana jaraknya kurang daripada 1.5KM.

Hal ini kerana, GrabFood mahu mempertingkatkan tempahan bagi restoran kecil lantas membantu mereka untuk bertahan ketika pendemik ini.

Dalam pada itu, dengan kejayaan inisiatif Food Court By GrabFood, ia kini telah dikembangkan lagi yang mana ia melebihi 100 Food court dan hampir 900 hawker vendor.

Jadi, ayuh kita bantu peniaga-peniga tempatan untuk terus bertahan dalam pendemik ini.


Preview! Huawei Matebook

Sebaik sahaja membuat penampilan sulung dalam Kuala Lumpur Fashion Week, sidang eRing berpeluang mencuba peranti dua dalam satu yang seksi ini. Setiap pembelian Huawei Matebook akan hadir bersama dengan papan kekunci khas dari Huawei yang juga berfungsi sebagai pelindung kepada peranti.

Binaan berkualiti tinggi sangat menyerlah pada peranti ini, kerangka dan badan aluminium jelas memberikan ciri premium dan juga menambah keteguhan peranti. Papan kekunci yang disambungkan dengan pin khas juga tidak mengecewakan, ia mempunyai kemasan yang minimal namun masih berkualiti.

Bagi mereka yang mementingkan peranti mudah alih berkualiti tinggi dan mempunyai rekaan yang elegan, mungkin Huawei Matebook adalah pilihan terbaik anda ketika ini.

Model

Harga

RM 3,999

RM 5,399

RM 6,699

Saiz

Berat

Paparan

12 inci 2160×1440 piksel IPS TFT LC

Sistem Operasi

Windows 10 Home

Pemproses

6th Gen Intel Core m, dual core sehingga 3.1GHz

RAM

4 GB

8 GB

8 GB

Kapasiti Stor SSD

128 GB

256 GB

512 GB

Kamera

5 Megapiksel

Bateri

Warna

Grey dan Golden

Anda juga boleh mendapatkan aksesori untuk Huawei Matebook melalui portal pembelian atas talian vmall.

Produk

Harga

Huawei MatePen

RM 369

Huawei MateDock

RM 399

Huawei Keyboard

RM 499


OPPO F7 Youth Dengan AI Beauty 2.0 Kini Ditawarkan Di Malaysia Berharga RM1,099

OPPO Malaysia hari ini akan mula memasarkan OPPO F7 Youth secara rasmi pada harga RM1,099 dengan pilihan warna Sunrise Red dan Diamond Black. Secara tidak langsung ia menjadi pilihan alternatif selain memilih OPPO F7 yang sedia ada di luar sana.

Peranti ini menerima rekaan Super Full Screen bersaiz 6-inci FHD+ dengan padanan antaramuka ColorOS 5.0 yang dioperasikan perisian berasaskan Android 8.1 Oreo. Menjadi imej tumpu sebagai telefon swafoto, ia dilengkapi kamera depan 8 Megapiksel dengan teknologi AI Beauty 2.0. Ciri ini mampu mencantikkan wajah melalui hampir 300 poin pengecaman. Integrasi kecerdasan buatan generasi kedua ini juga dapat mengenal pasti penswafoto mengikut jantina, umur, warna dan jenis kulit.

Dijana cip pemproses MediaTek MT6771 Helio P60, perkakasan dalaman turut ditemani dengan memori RAM sebesar 4GB dan storan seluas 64G. Selain itu, bateri yang menguasakan peranti pula ialah berkapasiti 3,410mAh dengan kemampuan masa penggunaan sehingga 15 jam.

Peranti ini boleh dibeli di mana-mana kedai konsep OPPO dan wakil penjual sah seluruh Malaysia.


Asus Bakal Menghasilkan Hololens Versi Sendiri

Projek Hololens dari Microsoft merupakan projek pertama yang mengaplikasikan teknologi augmented reality(AR) pada peranti wearable, membolehkan pengguna melihat dan berinteraksi dengan objek virtual secara imersif. Kini syarikat Asus juga dikhabarkan akan turut serta dalam membangunkan produk Hololens mereka sendiri.

Jika projek ini diteruskan, Asus bakal menjadi syarikat luar pertama yang akan membangunkan teknologi Hololens dan dijangkakan bakal menjual peranti tersebut pada harga jauh lebih murah dari Microsoft. Ketika ini Microsoft Hololens hanya dibekalkan kepada individu dan kumpulan tertentu sahaja untuk tujuan pembangunan, masih belum ada tarikh rasmi untuk pasaran pengguna.


Jangan Lupa Dapatkan! Acer TravelMate P6 Kini Di Malaysia – Harga & Ketersediaan Bermula RM3,499

Seriring pelancaran Acer Spin 3, jenama terkemuka berkenaan turut memperkenalkan sebuah lagi komputer riba baharu iaitu Acer TravelMate P6. Ia dilihat menawarkan sejumlah perkakasan menarik bersama harga yang terbaik – bermula RM3499. Bagi yang berminat korang dah boleh menabung okay!

Acer TravelMate P6 dilengkapi dengan pemproses Intel Core i5-1021OU / Intel Core i7 -1021OU yang dipadankan dengan sokongan memori 8GB DDR4. Ia juga tampil dengan pilihan kad grafik NVIDIA GeForce MX250 dan sehingga 1TB tindak balas generasi ke-3 x 4 PCIe SSD menggunakan teknologi NVMe.

Acer TravelMate P6 didatangkan dengan paparan berukuran 14” FHD IPS Multi Touch dengan hasil paparan yang sangat terbaik. Apa yang menarik lagi mengenainya adalah ia dibekalkan dengan ketahanan bateri yang lama iaitu mencecah sehingga 20 jam. Bateri ini turut menyokong pengecasan pantas – berupaya mengecas sehingga 50% dalam masa 45 minit. Ia turut melepas ujian ketahanan lasak ketenteraan MIL-STD-810G dan 810F.

Dalam majlis yang sama, Acer turut memperkenalkan projektor baharu keluaran mereka yang sangat kompak dan berkuasa. Tampil dengan beberapa ciri menarik yang pasti membuatkan anda mahu membelinya. Berikut adalah spesifikasinya:

⚡ Auto Portrait Projection
⚡ FHD
⚡ 360 Multi Angle Projection
⚡ jangka hayat bateri sehingga 5 jam
⚡ Bluetooth Wireless Audio
⚡ WiFi menyokong Android, iOS & Windows
⚡ 300 ansi brightness

Acer TravelMate P6

Acer C250i


[ Kemas Kini Harga ] OPPO A5s Kini Berharga RM499 – 3GB RAM + 13MP Kamera + 4,230mAh Bateri

Pelarasan harga baharu OPPO A5s mulai hari ini, anda kini boleh membeli pada harga RM499 dalam pilihan warna hitam atau merah.

OPPO A5s hadir dengan skrin 6.2 inci dan dilengkapi dengan dwi kamera utama 13MP + 2MP, serta 8MP kamera swafoto. Prestasi peranti ini masih baik kerana ia menyokong 3GB RAM + 32GB ROM, tambahan bateri berkapasiti 4,230mAh dengan sokongan AI mampu menjamin jangka hayat bateri yang lebih tahan lama.

Anda boleh mendapatkan OPPO A5s di kedai konsep OPPO di seluruh negara, atau melalui rakan e-dagang Shopee dan Lazada mulai hari ini dengan harga baharu RM499.


Kapersky Menawarkan Antivirus Percuma

Servis antivirus percuma amat mudah didapatkan pada masa kini, ramai pembina aplikasi antivirus sedar mereka harus mengubah model servis tersebut dengan menawarkan pakej percuma untuk pengguna dan mengenakan bayaran bagi fungsi tertentu.

Kini syarikat sekuriti teknologi dan data terkenal Kaspersky, telah turut serta dalam menawarkan antivirus percuma. Versi percuma Kaspersky menggunakan sistem dan protokol yang hampir sama seperti versi berbayar, namun fungsi yang ditawarkan adalah terhad. Versi percuma ini boleh digunakan untuk memberi perlindungan asas kepada perisian anda dan ketika melayari Internet, tetapi ketika ini versi percuma hanya ditawarkan dalam bahasa Rusia sahaja. Pihak Kaspersky dijangka akan melancarkan versi tersebut dalam bahasa lain tidak lama lagi.


WhatsApp Kini Menyokong Fungsi Panggilan Video

WhatsApp telah menambah satu lagi fungsi komunikasi pada aplikasi mereka. Lebih satu bilion pengguna kini boleh membuat panggilan video kepada ahli keluarga dan rakan melalui aplikasi WhatsApp.

Untuk menikmati fungsi ini, pastikan anda sudah kemas kini aplikasi WhatsApp ke versi terbaru.


Pengguna U Mobile Boleh Strim Dota 2 Malaysia Di Astro eGG Secara Percuma

Seperti yang sudah diketahui U Mobile sedia menyediakan Video-Onz kepada para pelanggannya. Pengguna U Mobile bebas menstrim pelbagai kandungan video di Youtube, Facebook, Netflix, iflix, viu, Hype TV, dan lain-lain dengan bebas tanpa had.

Dalam masa yang sama, pada 21 Oktober 2017 (esok) akan bermula Liga e-Sukan terbesar Malaysia yang menampilkan pertandingan Dota 2. Seiring dengan acara ini, para pelanggan U Mobile boleh menonton rancangan secara langsung ini sepanjang ia diadakan. Penstriman percuma ini boleh dinikmati menerusi internet berkelajuan tinggi U Mobile.

MESL (Malaysia E-Sport League) akan berlangsung dari 21 Oktober 2017 sehingga 21 Januari 2018 yang menawarkan hadiah keseluruhan bernilai RM500,000. Manakala, juara pasukan akan diberikan hadiah tambahan RM50,000 jika kesemua mereka merupakan pelanggan U Mobile.


Selamat Tinggal Vine :(

Twitter telah mengumumkan bahawa mereka akan menghentikan Vine dengan aplikasi mobil menjadi korban pertama. Akses Vine masih lagi aktif ketika ini namun dijangkakan sekitar bulan hadapan atau tidak lama lagi, semua pengguna tidak lagi boleh mengakses media sosial berasaskan video itu.

Langkah penutupan Vine dilihat satu lagi petanda bahawa Twitter sedang dilanda masalah. Baru-baru ini berita bahawa Twitter menghadapi masalah untuk mencari pelabur dan pembeli hangat diperkatakan, keadaan kewangan mereka menjadi punca utama ramai pembeli berpotensi menarik diri. Selepas Vine, dijangkakan lebih 300 pekerja Twitter pula akan hilang pekerjaan sebagai salah satu solusi Twitter untuk mengurangkan kos operasi.

SUMBER BLOG VINE


[GAME] : Borderlands 3 Kini Tersedia Secara Global – Menerusi PlayStation 4, Xbox One & PC

2K dan Gearbox Software dengan bangganya mengumumkan bahawa Borderlands 3 kini tersedia secara global di PlayStation 4, Xbox One dan PC melalui Epic Games Stores. Borderlands 3 memperluaskan dan meningkatkan lebih banyak ciri utama di samping memperkenalkan konsep baru dengan inovatif kepada formula yang telah berjaya.

Dengan pelbagai pilihan untuk edisi penuh bersama kandungan digital, peminat boleh memilih yang tepat dengan minat mereka. Harga dan ketersediaan adalah seperti berikut :

Untuk makluman, versi digital Borderlands 3 Super Deluxe Edition akan dikemas kini ke MSRP sepenuhnya dan ditawarkan pada harga $119.99 USD – bermula 17 September 2019.

Dalam pada itu, The Borderlands Show – program video bulanan turut dianjurkan oleh Kinda Funny Greg Miller. Episod pertama The Borderlands Show akan disiarkan secara langsung pada 18 September dan akan memasukkan butiran baru mengenai kandungan yang akan datang serta wawancara bersama Borderlands 3 Creative Director, Paul Sage.


[Tutorial] Rimas dengan Fungsi Status Baru Pada WhatsApp? Bagaimana Cara Menghentikannya?!

Selepas Instagram dan Facebook yang hadir dengan fungsi status, kini giliran WhatsApp pula memperkenalkan fungsi status baru pada kemas kini terbaru mereka. Ia dilihat sesuatu yang amat menjengkelkan kerana WhatsApp adalah sebuah aplikasi permesejan yang mudah dan mesra pengguna. Bagi pengguna smartphone yang telah diroot, ada berita baik buat anda!


LG G8 ThinQ Bakal Dilengkapi Sistem Imbasan Wajah 3D Dengan Kamera TOF

LG bakal memperkenalkan peranti terbaharu iaitu LG G8 ThinQ dalam acara Mobile World Congress (MWC) 2019 dan mereka mendedahkan bahawa model tersebut menyokong sistem nyahkunci menggunakan wajah 3D dengan kamera ToF.

Sensor tersebut dibangunkan oleh syarikat teknologi Jerman Infineon dan LG menyatakan bahawa ia bakal memberikan tahap keupayaan baru pada kamera hadapan dalam dunia telefon pintar.

Nampaknya, perkara ini amat menarik kerana ia berkemungkinan kali pertama kamera ToF digunakan pada kamera hadapan. Apa pula kata anda mengenainya? Sama-sama kita tunggu kemunculannya!


MWC 2020: Nantikan vivo APEX 2020 Bakal Muncul Di MWC 2020 Pada 23 Februari Ini!

vivo dikhabarkan bakal muncul dengan pendatang baharu, vivo APEX 2020 di Persidangan Mobile World Congress (MWC) 2020 – dijadualkan pada 23 Februari 2020. Siri APEX cukup terkenal dengan barisan peranti konsep yang memiliki teknologi tersendiri termasuklah bezel lebih nipis, nisbah skrin ke badan yang tinggi, kamera inovatif dan banyak lagi.

Untuk kali ini, APEX 2020 dikhabarkan bakal didatangkan dengan reka bentuk tanpa bezel dan nisbah skrin ke badan yang lebih baik. Peranti ini juga dikatakan bakal menyertakan sokongan pengimbas cap jari pada paparan dengan binaan skrin melengkung – sama seperti vivo NEX3. Terdapat juga khabar angin mengatakan , ia mungkin muncul dengan rekaan kamera timbul ataupun di bawah skrin.

vivo APEX 2020 juga dijangka memperluaskan lagi kawasan pengecaman cap jari ke seluruh skrin dengan kadar ketetapan yang jitu. Dari segi pengecasan, vivo APEX 2020 mungkin dilengkapi dengan pengecasan magnetik dan pengecasan tanpa wayar. Manakala, untuk enjin dalaman pula ia mungkin dikuasakan oleh chipset terbaru Snapdragon 865.

Sehingga kini, tidak banyak maklumat yang didedahkan mengenai konsep vivo APEX 2020 yang akan datang. Konferensi Vivo akan berlangsung dari 23 Februari hingga 24 Februari di MWC 2020 di Barcelona. Nantikan!


Harga vivo V5 Dikurangkan Lagi – Kini RM1,099

Jika dahulu rakan karib boleh dikatakan rakan setugas di tempat kerja, jiran sebelah rumah, kawan sekolah lama mahupun mamak di kedai makan. Kini, jangan disangkal sebenarnya alat peranti yang anda sedang pegang ini sebenarnya rakan karib anda yang paling hampir. Mana tidaknya, setiap minit anda perlukannya untuk menyemak notifikasi, memuat naik status malah mengambil gambar.

Oleh itu, vivo V5 amat sesuai untuk dijadikan rakan karib anda kerana ia mampu melakukan segala tugas dengan baik, dan yang paling penting sekali ciri kamera depan yang menawarkan sensor 20 Megapiksel, dibantu ciri Selfie Softlight menambahkan lagi seri di wajah bak selebriti. Manakala kamera belakang 13 Megapiksel sesuai merakam pelbagai persekitaran tidak kira siang atau malam.

Reviu Eksklusif: vivo V5, Perang Selfie Semakin Sengit

Seterusnya, proses memuat naik lebih lancar dengan kehadiran cip pemproses MediaTek MT6750 dengan kelajuan 1.5GHz serta RAM sebanyak 4GB. Penyimpanan fail boleh dimuatkan di dalam storan seluas 32GB, juga mampu ditambah dengan kad microSD sehingga 128GB.

Vivo telah menurunkan harga vivo V5 sebanyak RM100, menjadikan harga terbaru yang disyorkan adalah RM1,099. Anda yang berminat, boleh melangkah masuk ke kedai vivo yang sah seluruh negara termasuk beli di laman e-dagang Lazada.


WeChat Pay Kini Boleh Digunakan Di Pasaran Malaysia

Servis pembayaran tanpa tunai seperti Samsung Pay dan Apple Pay sudah diketahui ramai, kemudahan yang dibawa oleh servis tersebut sangat memanfaatkan kehidupan harian kita. Terkini, aplikasi sembang WeChat sudahpun membawa masuk servis ini yang dikenali sebagai WeChat Pay ke pasaran Malaysia baru-baru ini.

Pengguna WeChat di Malaysia kini sudah boleh menggunakan servis pembayaran ini, hanya membuat kemaskini aplikasi di Android dan iOS. Anda boleh membuat pautan kad debit Visa atau Mastercard, serta membuat tambah nilai untuk akaun prabayar telco dan membeli tiket pengangkutan.

Sebelum ini kedai-kedai yang menerima pembayaran tanpa tunai WeChat Pay masih terhad lagi, dipercayai selepas kemaskini ini akan tersedia lebih banyak lagi.


Sertai Peraduan Samsung, “Mirror Mirror Me” & Menang Trip Ke Korea

Anda ingin menjadi sebahagian daripada penonton program kecantikan terkemuka Korea di samping mempelajari teknik solekan daripada pakar dan selebriti kegemaran??? Jika jawapannya ya, inilah peluang anda!

Samsung Malaysia hari ini melancarkan peraduan fotografi yang dinamakan “Mirror Mirror Me” di mana memberi peluang kepada anda untuk menjadi “Better Girl” dalam rancangan realiti terkemuka Korea Selatan iaitu ‘Get it Beauty’! Peraduan ini bermula daripada sekarang sehingga 21 Oktober 2018.

Menarik kan?! Pasti anda teruja sangat-sangat! Bagaimana nak join? Ikuti beberapa langkah mudah di bawah :

Langkah 1 : Ambil selfie atau video anda di hadapan cermin dengan cara yang paling unik dan kreatif menggunakan peranti pintar Samsung Galaxy.

Langkah 2 : Kongsi gambar atau video berkenaan ke laman Instagram dan lengkapkan entri tersebut dengan kapsyen yang paling menarik.

Langkah 3 : Sertakan hashtags ini: #BetterGirlsMalaysia #BetterYou #WithGalaxy #GalaxyFanWeeks dan kemudian tag @SamsungMalaysia supaya posting anda dapat dilihat.

Langkah 4 : Tag seorang rakan yang anda ingin berkongsi pengalaman bersamanya!

Pemenang bertuah peraduan ini bakal menerima percutian selama 4 hari, 3 malam ke Korea Selatan dan menjadi ‘Better Girl’ di rancangan realiti ‘Get it Beauty’ bersama pelakon Jung Hae-In!


Siti Nurhaliza Dilihat Mengambil Gambar Swafoto Menggunakan Vivo V15 Pro, Netizen Memuji Hasil Gambar Yang Menakjubkan

Penyanyi nombor 1 negara, Datuk Seri Siti Nurhaliza yang juga dilihat telah memuat naik gambar swafoto menggunakan Vivo V15 Pro ketika pertunjukkan Fiziwoo’s Raya Collection. Foto tersebut dilihat mendapat jumlah likes yang banyak iaitu 116,888 likes.

Semua ini terdedah apabila rakaman gambar disebalik pengambilan swafoto tersebut terdedah yang menarik perhatian orang ramai dan menjadi tular. Hal ini kerana beliau mengambil gambar menggunakan Vivo V15 Pro yang mempunyai 32MP Elevating Front Camera di dalam keadaan gelap namun hasil gambarnya adalah sangat terang. Netizen di media sosial dilihat sangat mengagumi hasil gambar yang muat naik itu.

Vivo V15 Pro ini membenarkan pengguna merakam gambar persis seorang profesional apabila ia disertakan denga 48 juta Pixel sensor, 8MP AI Super Wide-Angle Camera dan 5MP Depth Camera. Jadi tidak hairanlah gambar yang diambil sangat menakjubkan.

Vivo V15 Pro ini dilengkapi dengan AI Photography termasuklah AI Face Beauty dan AI Portrait Framing. AI SuperNight Mode pula mampu merakam gambar malam yang sangat menawan tanpa perlu tripod atau kamera DSLR. Ia mampu merakam beberapa keping gambar dengan Exposure yang berlainan.

Vivo V15 Pro 6GB RAM kini dijual pada harga RM1699 manakala bagi veri 8GB RAM pula dijual pada harga RM1899. bagi mendapatkan maklumat lankut, anda bolehlah melayari laman sesawang Vivo.


Persidangan Musim Bunga Apple Mungkin Ditangguhkan Hingga April, AirPods 3 Mungkin Tidak Hadir!

Menurut pemberi maklumat terkenal Jon Prosser, persidangan musim bunga Apple mungkin ditunda hingga April dan bukannya 23 Mac, yang telah diwar-warkan secara meluas sebelumnya.

Sebelumnya, banyak orang yang menyebarkan berita mengesahkan bahawa persidangan musim bunga Apple akan diadakan minggu depan. AirPods 3, iPad Pro baru dan pelacak pintar AirTags akan dilancarkan pada persidangan itu, dan beberapa orang bahkan mengeluarkan persembahan.

Namun, pada hari Rabu Jon Prosser menarik semula ramalannya yang sebelumnya. Kecuali untuk perubahan bulan, dia tidak memberikan maklumat lagi. Jon Prosser selalu terkenal dengan ketepatannya dalam menyampaikan berita. Sebelumnya, dia sangat yakin bahawa akan ada sidang media pada 23 Mac dan berjanji kepada peminat bahawa jika tarikhnya salah, dia akan mencukur alisnya.

Maklumat produk juga mungkin berbeza dengan ramalan sebelumnya. AirPods 3 mungkin ditunda hingga musim gugur, tetapi AirTags yang lama ditunggu-tunggu dan iPad Pro yang baru akan tetap muncul pada persidangan musim bunga.

Kini tidak sampai seminggu lagi dari 23 Mac, Apple belum mengeluarkan berita pasti. Ini benar-benar pelik. Lagipun, sidang media semasa wabak itu semua dalam talian. Yang perlu dilakukan Apple ialah merakam video terlebih dahulu dan melepaskannya pada masa itu. Lebih-lebih lagi, walaupun pada masa lalu, Apple jarang mengubah jadwalnya sebelum tarikh pelepasan hampir.


Huawei Mengumumkan Pemenang Global Apps Up 2020

SHENZHEN, China, 8 Disember 2020 /PRNewswire/ — Lebih daripada 3,000 pasukan pembangun dari lima rantau di seluruh dunia telah mengambil bahagian dalam Apps Up 2020, Peraduan Inovasi Aplikasi HUAWEI HMS. Pemenang-pemenang akhir diumumkan hari ini[1].

Peraduan Inovasi Aplikasi HUAWEI HMS untuk pembangun HMS dilancarkan pada bulan Jun di Eropah, China, Asia Pasifik, Amerika Latin dan Timur Tengah & Afrika, menarik peserta dari lebih 170 buah negara. Peraduan berlangsung selama lebih daripada 100 hari, sambil para peserta mencari cara yang inovatif untuk menggunakan perkhidmatan HMS Core.

Setelah fasa pengundian umum besar-besaran digabungkan dengan penilaian oleh panel pakar kami, lebih daripada 100 penyertaan telah dipilih untuk kategori berikut:

–  Aplikasi Terbaik–  Permainan Terbaik–  Aplikasi Paling Berpengaruh Secara Sosial–  Aplikasi Paling Popular–  Anugerah Terhormat

Pemenang Apps Up 2020 menikmati satu bahagian daripada sejumlah hadiah bernilai USD1 juta, serta peluang pelaburan persendirian dan peluang promosi. Pemenang juga akan menikmati promosi aplikasi mereka di HUAWEI AppGallery, serta akses percuma ke sumber HUAWEI Mobile Cloud dan acara, kursus dan pensijilan Huawei Developers. Pemenang Apps Up juga berpeluang bertukar-tukar idea dengan panel penilaian pertandingan.

Semua peserta telah menerbitkan aplikasi mereka di HUAWEI AppGallery, memberi mereka akses ke pasaran berjuta-juta pengguna peranti HUAWEI di seluruh dunia.

Huawei mengalu-alukan penyerahan daripada pelbagai bidang, termasuk kesihatan fizikal dan mental, pendidikan, sains, pembangunan pertanian, perlindungan alam sekitar, pengangkutan dan keselamatan masyarakat. Tujuan Huawei adalah untuk mempromosikan aplikasi yang mencipta pengalaman hidup pintar baharu untuk semua orang, di seluruh dunia.

Berikut adalah beberapa contoh jenis penemuan kreatif dan memberi inspirasi yang muncul dalam Peraduan Apps Up 2020:

Zhang Ping‘an, Presiden Perkhidmatan Awan Pengguna Huawei berkata: “Kami tetap komited untuk menyediakan lebih banyak keupayaan, IDE dan alat kepada para pembangun, berhasrat untuk membantu mereka menjadikan idea inovatif mereka satu realiti dan membawa ciptaan mereka kepada dunia. Huawei mengalu-alukan semua pembangun untuk menyertai kami dalam ekosistem HMS dan berharap dapat bekerjasama dengan mereka untuk membentuk masa depan teknologi.”

#HMSInnovateforAll

[1] Pemenang rantau Timur Tengah & Afrika akan diumumkan pada 8 Disember 2020

Tentang Huawei Developers

Huawei Developers, sebuah platform sebagai sebahagian daripada Huawei Mobile Services, menyediakan sokongan operasi sehenti kepada pembangun di seluruh kitaran pembangunan aplikasi dan perkhidmatan; membantu pembangun mengubah idea menjadi kenyataan dengan rangkaian kemampuan pembangunan yang lengkap melalui HMS Core.

Dengan lebih daripada 2 juta pembangun di seluruh dunia sekarang ini, cita-cita Huawei Developers adalah untuk berhubung dengan pembangun global bagi membina ekosistem terbuka dan inovatif dengan kejayaan bersama.

Aplikasi yang dihasilkan di Huawei Developers boleh diterbitkan dan diedarkan di aplikasi HUAWEI AppGallery, platform pengagihan Huawei dan salah satu daripada kedai aplikasi pertama di dunia yang melaksanakan sistem pengesahan identiti pembangun. Ia juga dilengkapi dengan sistem pengesanan empat lapisan untuk memastikan keselamatan aplikasi dan memanfaatkan algoritma proprietari bagi membolehkan cadangan kandungan berguna.

Tentang HMS Core

HMS Core merupakan koleksi alat yang dibuat untuk rakan kongsi dan pembangun aplikasi Huawei untuk mewujudkan pengalaman baharu yang unik yang memanfaatkan kemampuan penuh perkakasan dan perisian yang ditawarkan oleh peranti Huawei. Dengan mengintegrasikan HMS Core 5.0, pembangun dapat memanfaatkan keupayaan pada peranti Huawei dengan cepat. HMS Core kini menyokong lebih daripada 2 juta pembangun, dan 55,000 aplikasi di seluruh dunia.

Untuk maklumat lanjut: https://developer.huawei.com/en

Ikuti perkembangan terkini dengan Huawei Developers:

Facebook: @Huaweidevs Twitter: @Huawei_devs YouTube: @Huawei Developers LinkedIn: @Huawei Developers

Keywords: Computer/Electronics Entertainment Mobile Entertainment Telecommunications Awards

Source: PRNEWSWIRE


One Plus Nord Special Edition Bakal Dilancar Pada 14 Oktober Ini???

Ada satu berita mengejutkan apabila OnePlus telah mengumumkan bahawa peranti OnePlus Nord bakal tampil dengan edisi terhad pada 14 Oktober Ini!!!

Hal ini terdedah menerusi satu Tweet menerusi akaun OnePlus yang memperlihatkan imej acah ini yang mungkir hadir dengan panel SandStone.

Tiada lagi sebarang spesifikasi terdedah mengenai peranti ini. Jadi, sama-sama kita nantikan!!!!


OPPO Kini Berada Di Tangga Teratas Pasaran Telefon Pintar Asia

Jenama yang tidak asing lagi di Malaysia, OPPO mengumumkan kini mereka berada di carta paling teratas untuk pasaran telefon pintar di Asia. Sebanyak 15% penjualan telefon pintar di rantau ini termasuk Malaysia telah disumbangkan kepada OPPO. Jika kenyataan ini membuatkan anda masih tidak percaya, lihat info grafik di bawah :

Pada tahun 2017 yang lalu, OPPO telah melancarkan telefon pintar selfie dengan teknologi AI Beauty Recognition. Sejak ciri ini dipekenalkan pada telefon pintar terbaru mereka, angka penjualan telah melonjak naik. Ini sekaligus menjadikan mereka jenama paling dipercayai di Asia yang rata-rata dimonopoli oleh Samsung untuk pasaran dunia.

Pada masa sama, OPPO Malaysia turut berkongsi mengenai penjualan peranti OPPO F5 yang kini telah berjaya dijual empat kali ganda lebih tinggi berbanding model terdahulu OPPO F1s. Tidak kurang hebatnya, berdasarkan laporan Google Malaysia mendapati kata kunci “OPPO F5” adalah carian paling banyak untuk “Telefon pintar Android” dalam pelayar selama lima minggu selepas ia dilancarkan.

Jika ia benar, tidak mustahil anda yang sedang membaca artikel ini adalah sebahagian besar pengguna OPPO.


Ganjaran Berganda Untuk Pengguna YES!

Di dalam tempoh promosi terhad, YES menawarkan pelanggan prabayar peluang menggandakan tambah nilai dan membawa pulang TV berdefinisi tinggi 50-inci LED melalui kempen terbaru “Reload & Win“.

Sepanjang tempoh kempen yang berlangsung dari sekarang sehingga 31 Mac 2017, YES menawarkan “Buy 1 Reload Free 1 Reload”. Setiap tambah nilai RM10, RM30, RM50 atau RM100 yang anda lakukan, anda akan mendapat dua kali ganda nilai dari apa yang anda bayar. Contohnya, tambah nilai RM30 akan mendapat tambahan RM 30 secara percuma. Selain bonus tambah nilai berganda ini, anda berpeluang memenangi TV setiap hari.

Pemenang harian yang dikumpulkan selama seminggu akan diumumkan setiap hari Isnin pada halaman Facebook YES 4G. Setakat ini, sudah ada 20 pemenang bertuah seperti Ng Ming Tin, Tan Yoke Boon, Asyura Binti Sharom dan Mahmudur Rahman Talukder, dan anda masih  berpeluang membawa pulang TV baru sambil menikmati tambah nilai berganda dari YES.


realme Bakal hadir Dengan Jam Tangan Pintar Terbaharu? Dalam Model S Ke??

Adakah realme bakal hadir dengan jam tangan pintar terbaharu? Ini yang menjadi teka teki bagi peranti terbaharu dari realme.

Menurut satu poster acah dari realme memperlihatkan ia mengacah kehadiran peranti terbaharu. Dalam imej tersebut memperlihatkan muka jam dan hadir dengan banyangan huruf S yang dikatakan bakal wujud dalam model S.

Namun, tiada sebarang maklumat yang didedahkan menerusi poster ini. Jadi, sama-sama kita nantikan!!


GESDA akan menganjurkan sidang kemuncak sulung pada bulan Oktober untuk inisiatif diplomasi global berdasarkan penemuan sains terbaharu

GENEVA, 14 April 2021 /PRNewswire/ — The Geneva Science and Diplomacy Anticipator (GESDA), sebuah yayasan Switzerland yang berfungsi sebagai pendekatan global pertama untuk diplomasi berdasarkan jangkaan sains, hari ini mengeluarkan laporan aktiviti pertamanya dan mengumumkan bahawa ia akan menganjurkan sidang kemuncak tahunan sulungnya bagi penyelesaian yang mencabar berdasarkan platform pembuat keputusan proprietari: iaitu Breakthrough Radar GESDA.

Sidang kemuncak tahunan sulung GESDA Summit akan dianjurkan pada 7 hingga 9 Oktober yang dijangka akan dihadiri oleh 300 orang pegawai PBB, penerima hadiah Nobel dan para perwakilan lain daripada empat komuniti GESDA – akademik, diplomat, pemimpin berimpak, NGO dan masyarakat umum – di hab sains Geneva, kampus Biotech iaitu ibu pejabat GESDA. Antara isu-isu penting yang akan dibahaskan dalam kalangan para peserta semasa sesi interaktif dan dialog lain ialah:

Pada sidang kemuncak ini, GESDA akan melancarkan Breakthrough Radar, suatu kaedah pembuatan keputusan proprietari yang menilai kesan dan momentum kemajuan saintifik masa depan, sepanjang tempoh masa yang berkaitan dengan GESDA (lima, 10 dan 25 tahun), dalam empat isu utama saintifik: revolusi kuantum dan kecerdasan buatan canggih (AI); augmentasi manusia; ekopenjanaan semula dan geo-kejuruteraan; serta diplomasi dan sains jangkaan. Breakthrough Radar ini direka untuk menyediakan pemetaan yang mudah dibaca tentang potensi penemuan saintifik dan kemungkinan kesannya terhadap manusia, masyarakat dan planet ini. Berdasarkan penemuan saintifik jangkaan ini, GESDA berusaha untuk membangunkan penyelesaian di Geneva bagi menangani cabaran global semasa dan akan datang, seperti:

Setakat ini, GESDA telah menghimpunkan kira-kira 100 orang saintis terkemuka, diplomat kanan, dermawan, ketua organisasi antarabangsa, eksekutif universiti dan industri serta NGO dan ahli masyarakat awam seperti yang diperincikan dalam laporan aktiviti tahunannya yang pertama yang meliputi tahun 2019 dan 2020 merangkumi fakta dan angka utama tentang kemajuan Yayasan tersebut. Ia menghasilkan 11 buah taklimat jangkaan Saintifik dan menyatukan kira-kira 60 orang pakar saintifik, pemimpin politik dan perniagaan serta masyarakat awam untuk membincangkan taklimat ini dalam mesyuarat panel akademik dan diplomasi peringkat tinggi pada bulan Disember 2020 yang lalu. GESDA telah memperoleh pembiayaan dermawan untuk memadankan dengan pembiayaan permulaan daripada kerajaan persekutuan Switzerland serta Canton dan Bandar Raya Geneva.

Laporan aktiviti tahunan pertama ini diterbitkan setelah kerajaan persekutuan Switzerland memperkukuhkan peranan Geneva sebagai hab tadbir urus digital dan teknologi melalui pelantikan Duta Besar Alexandre Fasel sebagai wakil khas pertama bagi diplomasi sains di Geneva pada Februari lalu.

“Pencapaian GESDA setakat ini benar-benar telah melangkaui jangkaan saya,” kata Peter Brabeck-Letmathe, Pengerusi Lembaga Pengarah GESDA. “Dunia sedang mengalami kemajuan sains dan teknologi dengan kepantasan yang belum pernah dialami sebelum ini. Penemuan ini akan membentuk semula pandangan kita tentang diri kita sebagai manusia, perhubungan kita dalam masyarakat dan cara kita menjaga alam sekitar. GESDA akan memainkan peranan penting dalam menjangka kemajuan dalam bidang sains yang utama bagi memastikan kita memanfaatkan potensinya dalam pembangunan kesejahteraan dan inklusif global sambil melindungi kebajikan kita secara kolektif.”

“Penemuan teknologi seperti kecerdasan buatan, penyuntingan genom, peningkatan neuro, penyahkarbonan dan diplomasi pengkomputeran yang canggih bakal menguasai agenda global dalam beberapa dekad yang akan datang,” kata Patrick Aebischer, Naib Pengerusi GESDA dan mantan Presiden Swiss Federal Institute of Technology, Lausanne. “GESDA akan berfungsi sebagai ‘think tank’ (kumpulan pemikir) dan sebagai ‘do tank’ (kumpulan pelaksana) dengan merapatkan pelbagai komuniti sambil memastikan bahawa kita dapat memanfaatkan kemajuan saintifik yang dijangkakan ini. Dengan fokus kepada Matlamat Pembangunan Lestari dan cabaran global yang akan datang, kami harus memastikan bahawa kami bersedia untuk melaksanakan rangka kerja tadbir urus tanpa memperlahankan inovasi yang akan meningkatkan kualiti kehidupan orang ramai.”

Tentang Geneva Science and Diplomacy Anticipator (GESDA)

Geneva Science and Diplomacy Anticipator (GESDA) ialah sebuah Yayasan Switzerland dan perkongsian awam swasta yang ditubuhkan pada tahun 2019 dan telah diwujudkan sebagai kaedah sains dan diplomasi jangkaan untuk impak dan keberkesanan yang lebih besar kepada pelbagai pihak.

Visi penting GESDA — menggunakan masa depan untuk membangun masa kini — mencerminkan kepantasan kemajuan saintifik dan dinamisme Bandar Raya Geneva iaitu lokasi ibu pejabatnya yang merupakan pusat global multilateralisme dan tempat terletaknya ibu pejabat Eropah PBB serta lebih 2,000 organisasi antarabangsa lain, NGO, perniagaan multinasional dan institusi akademik bertaraf dunia.

Didorong oleh komuniti global yang luas daripada seluruh dunia, GESDA memfokus kepada tiga persoalan asas bagi menangani cabaran baharu:

Usaha Yayasan setakat ini merangkumi :

Logo – https://ering.com.my/wp-content/uploads/2021/04/gesda-akan-menganjurkan-sidang-kemuncak-sulung-pada-bulan-oktober-untuk-inisiatif-diplomasi-global-berdasarkan-penemuan-sains-terbaharu.jpg

Source: PRNEWSWIRE


Konsol PS4 Khas Untuk Peminat Final Fantasy

Ramai pasti sudah sedia maklum bahawa Sony baru sahaja melancarkan konsol istimewa bertemakan Final Fantasy XV di Jepun, dan kini konsol tersebut secara sah akan dibawa masuk untuk pasaran tempatan.

Bermula tarikh 29 November, anda boleh mendapatkan konsol PlayStation 4 FINAL FANTASY XV LUNA EDITION yang hadir bersama ruang storan 1TB, alat kawalan Dualshock 4, permainan Final Fantasy XV Blu-ray dan modifikasi estetik khas pada bahagian luar konsol yang menampilkan tema permainan Final Fantasy XV.

Konsol ini akan dijual pada harga RM 1699.


BUAL, Menjadikan Bual Lebih Efektif!

Sekarang, semakin banyak aplikasi yang menawarkan kemudahan untuk membuat panggilan suara melalui data Internet dengan mudah. BUAL adalah salah satunya aplikasi yang ditawarkan untuk pengguna Android dan iPhone. Selain boleh membuat panggilan secara percuma untuk pengguna BUAL, anda juga boleh membuat panggilan biasa dengan kos yang lebih rendah. Ia sekali gus menjadikan BUAL lebih efektif sekiranya anda membuat panggilan kepada keluarga ketika berada di luar negara.

Di samping itu, BUAL juga turut menyokong aplikasi permesejan untuk menghantar dan menerima teks. Untuk mereka yang aktif berhubung antara satu sama lain melalui panggilan suara ataupun mesej, mungkin boleh mencuba aplikasi BUAL yang ditawarkan secara percuma ini.


Haier Smart Home Buka Semula Kilang Domestik dan Sambung Semula Pengeluaran Sepenuhnya

QINGDAO, China, 3 Mac 2020 /PRNewswire/ — Ekoran langkah-langkah ketat yang dilaksanakan untuk kawalan dan pencegahan Covid-19, Haier Smart Home Co., Ltd. (“Haier”, Shanghai: 600690), pengeluar perkakas rumah yang terkemuka di dunia, mengumumkan bahawa semua kilang domestik di China telah kembali ke kapasiti penuh setakat 25 Februari. Pengumuman ini dibuat selepas usaha berterusan Haier untuk mengekalkan kapasiti globalnya, yang menyaksikan pengeluar mencapai kadar jaminan keseluruhan sebanyak lebih 90% daripada pesanan luar negara semasa wabak tersebut.

Meskipun menghadapi kapasiti terhad yang dibawa oleh Covid-19, Haier mengekalkan tahap pengeluaran normal hasil daripada rantaian bekalan globalnya yang mantap dan respons pantas terhadap wabak berkenaan. Dengan sistem operasi dan pembekal antarabangsa yang lengkap, selain sumber pembekal yang mencakupi benua Amerika, Asia Tenggara, Asia Selatan dan Eropah, Haier memenuhi 99.8% pesanan sepanjang Februari 2020, dengan 60% produk yang dikeluarkan di kilang-kilang tempatan di luar negara. Sementara itu, pasukan logistic Haier memantau dengan teliti perubahan dalam pelaburan global dan makluman dasar perkapalan serta menyelaraskan rancangan sumber dan logistik sewajarnya bagi memastikan penghantaran semua pesanan yang tepat pada masanya.

Sejak 17 Februari, semua kilang domestik Haier – kecuali tiga di Wuhan – telah menyambung semula pengeluaran dengan langkah-langkah ketat tambahan bagi mencegah dan mengawal penularan wabak tersebut, selain daripada langkah-langkah yang dicadangkan oleh kerajaan Cina. 10 taman perindustrian Haier telah diiktiraf oleh kerajaan tempatan dan tujuh telah ditonjolkan oleh media Cina sebagai contoh utama atas kerja-kerja perlindungan dan pencegahan wabak mereka. Setakat 25 Februari, tiga kilang Wuhan juga telah dibuka semula dengan langkah-langkah yang sama ditetapkan bagi memastikan pekerja selamat.

Selain daripada pembukaan semula kilang, pembekal domestik utama Haier menyambung semula operasi perniagaan normal secara berperingkat-peringkat. Setakat ini, lebih daripada 90% pembekal telah membuka semula pintu mereka dengan 80% kadar penyambungan semula kerja dan kadar jaminan sebanyak 95%. Kadar jaminan dijangka mencapai 100% menjelang akhir Februari ini.

Lanjutan kepada rantaian bekalan globalnya, Haier telah dapat mengurangkan kesan Covid-19 lantaran penerimaan awal pembuatan pintar olehnya. Dalam 122 kilangnya, Haier telah mengintegrasikan pelbagai proses pengeluaran automatik termasuk pengotakan dan penyarungan automatik, pembungkusan dan pelekatan peti sejuk, selain proses khusus-produk untuk perkakas mencuci dan penyaman udara.

Lima sektor daripada Haier Smart Home juga telah memperkenalkan 108 tertib pengeluaran fleksibel menggunakan penyelesaian pengautomatan bersepadu dan mengaplikasikan teknologi pintar seperti AI, analisis data raya, 5G dan AR bagi membantu menjalankan pelbagai tugasan kilang, termasuk pemeriksaan produk visual untuk peti sejuk, mengukur hingar daripada mesin basuh, mengesan bunyi ganjil dalam penyaman udara, penyelenggaraan alat jarak jauh terbantu-AR dan banyak lagi. Proses dan teknologi pembuatan pintar ini membolehkan Haier untuk meneruskan pengeluaran normal dan logistik semasa wabak ini, selain meningkatkan kecekapan talian keseluruhan dan mengurangkan pusing ganti kakitangan.

Foto – https://photos.prnasia.com/prnh/20200228/2733797-1?lang=0

Keywords:  Computer/Electronics Consumer Electronics Household Products Household/Consumer/Cosmetics Retail

Source: PRNEWSWIRE


Sokongan Pantas Android Nougat Dari HTC Untuk Peranti…

Usaha HTC melakukan pengumuman dan komitemen untuk memberikan sokongan kemas kini Android Nougat yang pantas harus dipuji dan dicontohi syarikat lain. Tidak sampai 24 jam pengumuman rasmi nama Android Nougat dilakukan oleh Google, HTC bertindak pantas dengan menyenaraikan HTC 10, HTC One A9 dan juga HTC One M9 sebagai peranti yang akan menerima kemas kini Android Nougat untuk fasa pertama apabila OS itu dilancarkan kelak.

Para peminat HTC juga masih berharap agar kemas kini Android Nougat akan diberikan kepada model-model lama, dan sehingga kini HTC masih belum memberikan apa-apa informasi berkenaan perkara tersebut.

Diharapkan pengeluar lain juga melakukan pengumuman secepat mungkin berkenaan sokongan kemas kini ini, sebagai pengguna kita pastinya akan berasa dihargai apabila pihak pengeluar memberikan maklumat dan informasi terkini berkenaan peranti dan teknologi yang kita miliki.